<p style="text-align: justify;"><strong>जबलपुर</strong>। <strong>&nbsp;</strong> क्राइम ब्रांच एवं रांझी पुलिस ने 5 सदस्यीय चोर गिरोह को पकड़ा है। उनके कब्जे से 10 दो पहिया वाहन 5 लाख रुपए के दर्ज किए है। जल्द लखपति बनने के लिए ग्रामीण युवक वाहन चोरी कर रहे थे। एससपी संदीप मिश्रा एवं एएसपी दीपक कुमार शुक्ला ने पत्रकारवार्ता में बताया कि क्राइम ब्रांच एवं घमापुर पुलिस ने वाहन चोर गिरोह के सदस्यों को पकड़ने के लिए टेस्टिंग रोड चांदमारी में चैकिंग अभियान चलाकर दो मोटर साइकिलों पर सवार पांच युवकों को पकड़ा। वे चोरी की मोटर सायकिल बेचने की फिराक में आए थे।</p>

<p style="text-align: justify;"><strong>ऐसे हुआ माल बरामद</strong></p>

<p style="text-align: justify;">संदिग्ध चोरों के पास वाहन के कोई कागजात न मिलने पर पूछताछ में उन्होंने उक्त वाहन चोरी का होना कबूल किया। पकड़े गए अरोपी उमेश वंशकार उम्र 24 साल निवासी ग्राम छतरपुर, पनागर से हीरो होण्डा , आरोपी भरत बर्मन उम्र 18 साल निवासी कटंगी से एक पेशन मोटर सायकिल मिली थी। आरोपियों से पूछताछ के उपरांत पुलिस ने उनकी निशान देही में अन्य 8 मोटरसाइकिलें जब्त की। पुलिस ने लखन ठाकुर उम्र 18 साल निवासी ग्राम बघौडा थाना पनागर, शिवा उर्फ लल्ला केवट उम्र 18 साल निवासी ग्राम देवरी थाना पनागर तथा रूपलाल उर्फ छोटू उम्र 24 साल निवासी कटंगी से भी सघन पूछताछ की तो उन्होंने स्वीकार किया कि जल्द लखपति बनने के लिए सभी मिलकर वाहन चोरी किया करते थे। आरोपियों से और वाहन बरामद होने की संभावना है।</p>
