<p style="text-align: justify;"><strong>महू</strong>।<strong> </strong>स्थानीय नगर परिषद महूगांव द्वारा तीव्र गति से किए जा रहे विकास कार्यों में नगरवासियों को एक नई सौगात मिली है। लगभग 15 लाख की लागत से निकाय स्थित डायमण्ड कॉलोनी सीसी रोड निर्माण कार्य का भूमिपूजन किया गया। उक्त कॉलोनी अवैध होने से रहवासियों को काफी परेशानियों का सामना करना पड़ता था। आजादी के बाद से उक्त क्षेत्र में प्रथम बार रोड का निर्माण किया जायेगा। गौरतलब हो, प्रदेश मुखिया द्वारा अवैध कॉलोनियों को वैध किया जा रहा है, जिसके तारतम्य में डायमण्ड कॉलोनी क्षेत्र में 3 सीसी रोडों का निर्माण किया जाएगा। कार्यक्रम में भूमिपूजन गेती चलाकर वरिष्ठ भाजपा नेता रामकिशोर शुक्ला के मुख्य आतिथ्य में एवं उपाध्यक्ष आनंद वर्मा की अध्यक्षता में हुआ। इस अवसर पर एलडरमैन नीरज वर्मा, पार्षदगण मनोज विश्वकर्मा, कृष्णा रावत, गोविन्दसिंह शेखावत, विनिता भलावी, सीमा पुजारी, नन्दकिशोर प्रजापति, शोभा राठौर, महेश पाल, माणकबाई पंवार, सरोज परिहार एवं नगर के गणमान्य नागरिक उपस्थित थे। पूजन श्याम महंत द्वारा सम्पन्न कराया गया।</p>
