<p style="text-align: justify;">अदिति शर्मा अपनी अदाकारी के जरिए लोगों को लुभा चुकी हैं। केवल उनके करीबी लोग ही जानते हैं कि उनका बचपन से एक ड्रीम था कि वह डॉक्टर बने, लेकिन वक्त ने मोड़ लिया और वह अभिनय की दुनिया में परचम लहरा रही हैं। अदिति का यह सपना अब जाकर सच हुआ है वह भी कलर्स के नए शो सिलसिला बदलते रिश्तों का के जरिए। इस शो में अदिति डॉक्टर मौली का किरदार निभा रही हैं। दरअसल, यह शो रिश्तों की पेचीदगी को बयां करता है, जिसमें मौली एक परफेक्ट शादी के रिश्ते में हैं, लेकिन उसकी सहेली नंदिनी के आते ही उसकी जिंदगी पूरी तरह बदल जाती है। स्पष्ट है, अदिति शर्मा इस धारावाहिक का हिस्सा बनकर बेहद उत्साहित हैं क्योंकि उनके बचपन का एक सपना उनके किरदार मौली के जरिये सच हो रहा है। उनका कहना है, मैं मौली के किरदार को लेकर बहुत उत्साहित हूं, क्योंकि मेरे पिताजी और मेरे भाई बहन भी डाक्टर हैं। जब मैं छोटी थी, तो मैं अक्सर उनका डाक्टर वाला कोट पहन लिया करती थी और यही सोचती थी कि मैं डॉक्टर ही बनूंगी। सिलसिला बदले रिश्तों में यह किरदार मुझे महसूस करवा रहा है कि मेरे बपचन का एक सबसे बड़ा सपना पूरा हो गया है। मौली एक खुशदिल, स्वतंत्र महिला है जो अपने पति से प्यार करती है और उसके साथ मेरा नाता एकदम बन जाता है क्योंकि मैं काफी हद तक उस जैसी हूं।</p>
