<p style="text-align: justify;"><strong>टोक्यो</strong>। पश्चिमी और मध्य जापान भारी बारिश की चपेट में है। प्रशासन ने भीषण बारिश होने की चेतावनी जारी करते हुए दो लाख से ज्यादा लोगों को अपने घर छोड़कर सुरक्षित स्थानों पर जाने के लिए कह दिया है। भीषण बारिश के कारण कई नदियां उफान पर हैं और भूस्खलन की घटनाएं बढ़ गई हैं। इसकी वजह से अब तक चार लोगों की मौत हो चुकी है। बिगड़े हालात को देखते हुए पश्चिम और मध्य जापान में ट्रेनों का परिचालन रोक दिया गया है। प्रशासन ने लोगों से कहा कि रविवार से पहले सुरक्षित स्थानों पर चले जाएं क्योंकि हालात और खतरनाक होने वाले हैं।</p>
