<p style="text-align: justify;"><strong>नई दिल्ली</strong>। केंद्र ने अपने कर्मचारियों को दिया जाने वाला ओवरटाईम भत्ता बंद करने का फैसला किया है। हालांकि परिचालन से जुड़े कर्मचारी इसके दायरे में नहीं आएंगे। सूत्रों के मुताबिक कार्मिक मंत्रालय ने इस संबंध में आदेश जारी कर दिया है। सातवें वेतन आयोग की सिफारिश पर यह कदम उठाया गया है। व्यय विभाग ने स्पष्ट किया है कि सरकार ने तय किया है कि वेतन में हुई वृद्धि को देखते हुए विभिन्न श्रेणियों के लिए ओवरटाइम भत्ते को बंद करने की सिफारिश स्वीकार की जा सकती है।</p>

<p style="text-align: justify;"><strong>सभी केंद्रीय मंत्रालय और कर्मचारियों प</strong>र</p>

<p style="text-align: justify;">होगा लागू आदेश के मुताबिक सभी मंत्रालयों विभागों और उनसे संबद्ध एवं अधीनस्थ केंद्र सरकार के कार्यालयों में यह फैसला लागू करने का निर्णय लिया गया है। संचालन-परिचालन से जुड़े कर्मचारी एवं औद्योगिक कर्मचारियों पर यह आदेश लागू नहीं होगा। इनमें इलेक्ट्रिकल या मेकेनिकल उपकरणों का संचालन करने वाले कर्मचारी भी शामिल हैं। हालांकि सरकार ने उनके ओवरटाइम भत्ते की दर भी संशोधित नहीं करने का फैसला किया है।</p>
