<p style="text-align: justify;"><strong>श्रीनगर</strong>। जम्मू-कश्मीर में राज्यपाल शासन लागू होने के बाद आतंकियों के खिलाफ सख्ती तेज हो गई है। इनका नेटवर्क तोड़ने के लिए चंदन तस्कर वीरप्पन को मारने वाले रिटायर्ड आईपीएस अफसर विजय कुमार को राज्यपाल का सलाहकार बनाया गया है। इसके साथ ही जम्मू में एनएसजी की हिट हाउस इंटरवेंशन टीम भेजी गई है। इस टीम के ट्रेंड स्नाइपर्स सेना के आॅपरेशंस में साथ रहेंगे। गृह मंत्रालय का मानना है कि एनएसजी की तैनाती से यहां आतंकी आॅपरेशनो में सुरक्षाकर्मियों या आम नागरिकों को होने वाले नुकसान का आंकड़ा कम किया जा सकेगा। हालांकि एनएसजी पर सेना को एतराज था, लेकिन पिछले ही महीने गृह मंत्रालय ने इनकी तैनाती को हरी झंडी दे दी थी। फिलहाल एनएसजी बीएसएफ के साथ मिलकर उनके हुमहमा कैंप में ट्रेनिंग कर रही है।</p>

<p style="text-align: justify;"><strong>अलगाववादियों पर नकेल; गिलानी, मीरवाइज समेत कई नेता नजरबंद, जेकेएलएफ प्रमुख यासीन मलिक गिर&mu;तार</strong></p>

<p style="text-align: justify;">गुरुवार को जम्मू-कश्मीर में अलगाववादियों पर कार्रवाई शुरू हुई। जम्मू-कश्मीर लिबरेशन फ्रंट के प्रमुख यासीन मलिक को गिर&mu;तार कर लिया गया। इसके साथ ही हुर्रियत कॉन्फ्रेंस के कट्टरपंथी धड़े के अध्यक्ष सैय्यद अली शाह गिलानी, अलगाववादी नेता मीरवाइज मौलवी उमर फारूक और मोहम्मद अशरफ सहराई को गुरुवार को उनके घरों में नजरबंद कर दिया गया। अलगाववादियों ने पत्रकार शुजात बुखारी की हत्या और सुरक्षाबलों के साथ झड़प में मारे गए लोगों को लेकर गुरुवार को यासीन मलिक अली शाह गिलानी हड़ताल का आह्वान किया था। इसी के चलते कार्रवाई हुई।</p>

<p style="text-align: justify;"><strong>2017 में 82, इस साल 34 सुरक्षाबलों की जान गई</strong></p>

<p style="text-align: justify;">गृह मंत्रालय के आंकड़ों के मुताबिक 2017 में 82 सुरक्षाबल मारे गए थे। इस साल अब तक करीब 34 सुरक्षाबल मारे जा चुके हैं। वहीं, आम लोगों की बात करें तो 2017 में 68 लोग मारे गए थे और इस साल अभी तक 38 लोग मारे गए हैं। गृह मंत्रालय के मुताबिक आॅपरेशन के दौरान सेना और सीआरपीएफ फायर पावर का ज्यादा इस्तेमाल करती है, जिसके कारण ज्यादा क्षति पहुंचती है। एसएनजी के कमांडो शॉप शूटर्स हैं, इसलिए इनसे नुकसान कम होगा।</p>
