<p style="text-align: justify;"><strong>जबलपुर</strong>। कांग्रेस द्वारा विद्युत उपभोक्ताओं की शिकायतों को लेकर उपभोक्ता अधिकार आंदोलन किया जा रहा है। सोमवार को हजारों गरीब बिजली उपभोक्ताओं के साथ कांग्रेस के सचिव सौरभ नाटी शर्मा ने विद्युत मंडल कार्यालय का घेराव किया और प्रदेश सरकार की घोषणा के अनुरूप गरीबों के बिजली बिल माफी की मांग की गई। इस संबंध में सौरभ ने बताया कि मुख्यमंत्री शिवराज सिंह चौहान ने प्रदेश के 77 लाख गरीब बिजली उपभोक्ताओं के 5,179 करोड़ रुपए माफ करने की बात कही। लेकिन यह योजना शुरू हुई तो आंकड़ा 30 हजार करोड़ के पास पहुंच रहा चुका है और प्रदेशर सरकार के हाथ पैर फूल रहे हैं।</p>

<p style="text-align: justify;"><strong>बीपीएल कार्ड नहीं बन रहे </strong></p>

<p style="text-align: justify;">प्रदर्शन के दौरान कांग्रेसजनों ने आरोप लगाया कि जिला प्रशासन द्वारा गरीबी रेखा के राशन कार्ड नहीं बनाए जा रहे। जो वास्तव में पात्र हैं उन्हें गरीबी रेखा कार्ड से वंचित रखा गया है। हर बस्ती में मात्र 20 से 25 फीसदी लोगों के पास गरीबी रेखा के कार्ड हैं ऐसे में सबके बिल कैसे माफ हो पाएंगे।</p>

<p style="text-align: justify;"><strong>ठगे जा रहे उपभोक्ता</strong></p>

<p style="text-align: justify;">कांग्रेस सचिव श्री शर्मा ने कहा कि सरकार अपनी झूठी घोषणाओं को सफल बनाने में जुटी है और तमाम तरह की जटिलताएं पैदा कर दी हैं। इससे गरीब बिजली उपभोक्ता अपने आप को ठगा सा महसूस कर रहा है।</p>
