<p style="text-align: justify;"><strong>भोपाल</strong>। जल संरक्षण के लिए सरकार सरोवर विकास प्राधिकरण का गठन करने जा रही है। यह प्रदेश में 100 एकड़ सिंचाई क्षमता वाले नए तालाब और स्टॉपडेम का निर्माण करेगा। पुराने तालाबों के जीर्णोद्वार व मेंटेनेंस की जिम्मेदारी भी इसकी होगी। सीएम प्राधिकरण के अध्यक्ष होंगे, जबकि पंचायत एवं ग्रामीण विकास, जल संसाधन व कृषि मंत्री को उपाध्यक्ष बनाया गया है। दो गैर सरकारी विशेषज्ञ भी कार्यसमिति में रहेंगे। पंचायत एवं ग्रामीण विकास विभाग ने इसका ड्राफ्ट तैयार कर लिया है। इसे अगली कैबिनेट की बैठक में मंजूरी के लिए भेजा जाएगा।</p>
