<p style="text-align: justify;"><strong>जबलपुर </strong>&nbsp;।&nbsp; फीफा वर्ल्डकप फुटबाल का जीवंत अहसास शहर वासियों को कराने साउथ एवेन्यू मॉल ने अपने हॉल में मिनी इंडोर स्टेडियम ही बना डाला है। हालांकि यहां पर फुटबाल का खेल तो नहीं हो पाएगा मगर यहां पहुंचकर लगी बड़ी स्क्रीन में लोग फीफा के मैच जरूर देख सकेंगे। एक दशक से अपनी संस्कृति, सामाजिक खेलकूद जैसी गतिविधियों से संस्कारधानी के प्रति अपना दायित्व निर्वाह कर रहे साउथ एवेन्यू मॉल ने नवीनतम प्रयोग किया है। सोमवार को आयोजित पत्रकारवार्ता में मॉल के जनरल मैनेजर हबीब अहसान व जादूगर एसके निगम ने इस संबंध में जानकारी दी। उन्होंने बताया कि इंडोर फुटबाल स्टेडियम में आने वाली भीड़ को देखते हुए यहां पर लगी दुकानों ने खेल प्रेमियों के लिए विशेष डिस्काउंट भी रखा है। श्री अहसान ने बताया कि इस तरह की गतिविधियां आगे भी जारी रहेंगी।</p>
