<p style="text-align: justify;"><strong>जबलपुर</strong>। <strong> </strong>सड़कों के किनारे अंडो के ठेलों पर दारूखोरी करने वालों तथा दारु पीकर सड़क पर घूमने वालों के खिलाफ गुरूवार एवं शुक्रवार की दरम्यानी रात पुलिस ने सघन मुहिम चलाकर कार्रवाई की। ज्ञात हो कि नवागत एसपी अमित सिंह ने क्राइम मीटिंग मेंं रात को सड़कों पर दारूखोरी बंद कराने एवं समय पर शराब दुकानें बंद कराने के निर्देश दिए थे। इसके बाद गुरूवार की रात उन्होंने समस्त थाना प्रभारियों को एक साथ महिल चलाकर कार्रवाई करने के निर्देश दिए। इसके चलते दमोहनाका ,करमचंद चौक, कांचघर सहित अनेक स्थानों में आहातों में चैकिंग के साथ वहां पुलिस ने दबिश दी। यहां अस्तव्यस्त हालत में वाहन मिलने पर अहाता संचालकों को बेहतर पार्किग व्यवस्था करने के भी आदेश दिए गए। इस कार्रवाई से शराब कारोबारियों में हड़कम्प रहा। वहीं महानद्दा में सड़क के किनारे तथा खुले मैदान में छिपकर दारू पी रहे लोगों को भी पुलिस ने खदेड़ा।</p>
