<p style="text-align: justify;"><strong>भोपाल</strong>।<strong> </strong>इंटेलीजेंट ट्रैफिक मैनेजमेंट सिस्टम (आईटीएमएस) की पकड़ में आए ट्रैफिक नियम तोड़ने वालों को अब स्पीड पोस्ट से चालान भेजे जाएंगे। अब तक चालान एसएमएस एवं वॉट्स एप से भेजे जा रहे थे। शुक्रवार को पहले दिन डाक से ढाई हजार चालान पोस्ट किए गए। एमपी आॅनलाइन में बीते दो दिनों में 60 लोगों ने जुर्माना जमा कराया है। भोपाल स्मार्ट सिटी डेवलपमेंट कॉपोर्रेशन लिमिटेड के आईटीएमएस से 8 मई को ट्रैफिक नियम तोड़ने वालों की पहचान शुरू की गई थी। शुक्रवार को शाम 7 बजे तक रेड लाइट वॉयलेशन, स्टॉप लाइन क्रॉस करने आदि के 1,068 चालान जनरेट हुए।</p>

<p style="text-align: justify;"><strong>22 स्थानों पर आईटीएमएस से की जा रही है निगरानी</strong></p>

<p style="text-align: justify;">शहर के 22 चौराहों पर आईटीएसएस से ट्रैफिक नियम तोड़ने वालों की निगरानी की जा रही है। इनमें 15 प्रमुख चौराहे और 7 मुख्य सड़कें हैं। इन कैमरों से रेड लाइट वॉयलेशन, स्टॉप लाइन व जेब्रा क्रॉसिंग जंप करना और निर्धारित गति से तेज वाहन चलाने वालों की निगरानी की जा रही है।</p>
