<p style="text-align: justify;"><strong>सैन फ्रांसिस्को</strong>। दुनिया की दो प्रमुख स्मार्टफोन निर्माता कंपनियों एपल और सैमसंग ने आईफोन की डिजाइन को लेकर चला आ रहा सालों पुराना विवाद एक गुप्त समझौते के तहत सुलझा लिया है। अमेरिकी की एक अदालत के समक्ष दायर नियामकीय जानकारी से इस बात का पता चला। हालांकि, समझौते की वित्तीय शर्तों के बारे में कुछ भी पता नहीं चला है। अमेरिकी जिला अदालत की न्यायाधीश लुसी कोह ने अपने आदेश में बताया कि पक्षों ने सूचित किया कि इस मामले में निपटारा कर लिया गया है। सैमसंग को एपल को देने थे 53.9 करोड़ डॉलर -हाल ही में अमेरिकी की एक संघीय अदालत ने आईफोन के फीचर्स की नकल करने के लिए सैमसंग से एपल को 53.9 करोड़ डॉलर का भुगतान करने का आदेश दिया था। ज्ञात हो कि एपल ने दावा किया था कि सैमसंग ने आईफोन के डिजाइन और अन्य फीचरों की नकल की है। इस आदेश के एक माह के बाद अब दोनों कंपनियों ने लंबे समय से चले आ रहे विवाद पर विराम लगा दिया है। एपल के लिए आदेश जीत के रूप में देखा जा रहा था।&nbsp;</p>

<p style="text-align: justify;"><strong>प्रतिक्रिया देने से इंकार</strong></p>

<p style="text-align: justify;">इस मामले में जब एपल से संपर्क किया तो उसने पिछले महीने अदालत के फैसले के बाद दिए अपने बयान का हवाला दिया , जिसमें उसने कहा था कि यह मामला पैसे से कहीं ज्यादा बढक़र है। वहीं , सैमसंग ने इस पर प्रतिक्रिया से इनकार किया है।</p>
