<p style="text-align: justify;"><strong>ग्वालियर&nbsp;</strong> । घर से बिना बताए दोस्तों के साथ पिकनिक मनाने निकले 12वीं कक्षा के दो छात्रों की पानी में डूबने से मौत हो गई। दोस्तों द्वारा मिली सूचना पर मौके पर पहुंची पुरानी छावनी पुलिस व फायर ब्रिगेड के गोताखोरों ने दोनों शवों को खाई में से बाहर निकला, लेकिन तबतक उनकी जान जा चुकी थी। उधर एक स्कूल टीचर ने अपने घर में फांसी लगा कर आत्महत्या कर ली। पुरानी छावनी थाना अंतर्गत बरा गांव में पत्थर की खदानें बंद पड़ी हुर्इं हैं। इन खदानों के गड्ढों में इस समय पानी भरा हुआ है। कुछ लड़के वहां पर पिकनिक मनाने के लिए शुक्रवार सुबह पहुंचे थे। इनमें से दो युवकों की डूबकर मौत हो गई। सूचना मिलने पर मौके पर पहुंची पुलिस ने तत्काल फायर ब्रिगेड के गोताखोरों को बुलाकर पानी से भरे गड्ढे से दोनों शवों को बाहर निकाला। जिनकी पहचान दीपेन्द्र पुत्र रामनरेश सेंगर 18 वर्ष निवासी लाइन नंबर एक बिरला नगर एवं अमन राजपूत पुत्र घनश्याम 18 वर्ष निवासी चार शहर का नाका के रूप में हुई। पुलिस ने शवों को पीएम हाउस पहुंचाकर परिजनों को सूचना दी।</p>

<p style="text-align: justify;"><strong>इकलौता चिराग बुझा</strong></p>

<p style="text-align: justify;">रामनरेश का इकलौते बेटे दीपेन्द्र की मौत होने के बाद वह बदहवास हालत में थे, जबकि अमन का भाई मनीष व बहन का रो-रो कर बुरा हाल था। अमन के पिता तेल मिल का काम हैं। उन्हें जब बेटे की मौत का पता चला तो उनकी हालत खराब हो गई।</p>
