<p style="text-align: justify;"><strong>नई दिल्ली</strong>। जापान की वाहन निर्माता कंपनी निसान मोटर कंपनी भारत में डिजिटल परिचालन के लिए अपना पहला वैश्विक केंद्र स्थापित कर रही और चालू वित्त वर्ष के अंत तक 500 लोगों की भर्ती करेगा। कंपनी ने कहा कि निसान डिजिटल केंद्र केरल में स्थापित किया जा रहा है। इसके बाद एशिया, यूरोप और दक्षिण अमेरिका में कई सॉ&mu;टवेयर और सूचना प्रौद्योगिकी विकास केंद्र स्थापित किए जाएंगे। केरल का यह केंद्र स्वायत्त, संयुक्त और इलेक्ट्रिक वाहन प्रौद्योगिकियों के साथ उपयोगकर्ता अनुभव, उत्पाद विकास क्षमताओं, सुरक्षा और कनेक्टिविटी को बढ़ाने के लिए नए -जमाने की डिजिटल क्षमताओं के निर्माण पर केंद्रित होगा। कंपनी के मुख्य सूचना अधिकारी टोनी थॉमस ने कहा कि, हम इस नए जमाने की डिजिटल क्षमता के लिए अपनी टीम बना रहे हैं। हमारा मानना है कि तकनीकी और कौशल के परिपे्रक्ष्य में भारत बड़ा बाजार है। उन्होंने कहा कि वाहन उद्योग में हो रही बदलाव के लिए इस तरह की नए जमाने की क्षमताएं स्थापित करना जरूरी है।</p>
