<p style="text-align: justify;"><strong>वडोदरा (गुजरात)</strong>। गुजरात के वड़ोदरा में नौवीं कक्षा के एक छात्र का शव स्कूल के बाथरूम से बरामद हुआ है। उसके पेट पर चाकुओं से हमले के निशान हैं। स्कूल प्रशासन से जानकारी मिलने के बाद पुलिस ने शव को पोस्टमार्टम के लिए भेजा है। बताया जा रहा है कि मृतक छात्र की स्कूल के ही दो अन्य छात्रों से झड़प हो गई थी। आरोप है कि इसके बाद उन्होंने उसपर धारदार हथियार से हमला किया, जिससे उसकी मौत हो गई और घबराकर दोनों छात्र उसका शव स्कूल बाथरूम में फेंककर चले गए। चर्चा है कि जांच में पुलिस को स्कूल की छत से एक बैग और चाकू मिला है। वडोदरा पुलिस का कहना है कि शुरुआती जांच में पता चला है कि छात्र से दो अन्य छात्रों की लड़ाई हुई थी। इसके बाद उसका शव मिलने की जानकारी सामने आई। पिछले साल सितंबर में हरियाणा के गुरुग्राम स्थित रेयान इंटरनेशनल स्कूल के बाथरूम में एक छात्र प्रद्युम्न ठाकुर का शव मिला था।</p>
