<p style="text-align: justify;"><strong>नई दिल्ली</strong>। जम्मू-कश्मीर में पहले सेना के राइफल मैन औरंगजेब और अब राज्य पुलिस के जवान जावेद अहमद डार की अपहरण और हत्या के बाद गृह मंत्रालय चिंतित है। सुरक्षा बलों में काम करनेवाले जवानों और अफसरों की छुट्टी के दौरान सुरक्षा सुनिश्चित करने के लिए गृह मंत्रालय जल्द नई सुरक्षा गाइडलाइंस जारी कर सकता है। ड्रा&mu;ट गाइडलाइंस के मुताबिक, कश्मीर घाटी में तैनात सुरक्षा बल के जवान और आॅफिसर छुट्टी पर जाने से पहले अपने वरिष्ठ अधिकारियों को छुट्टी का प्लान देंगे और अधिकारी को अपने मूवमेंट की जानकारी देंगे। सूत्रों के मुताबिक, कश्मीर के रहने वाले सुरक्षा कर्मियों अगर छुट्टी के दौरान पारिवारिक समारोह में भाग लेते हैं तो उसका भी पूरा ब्योरा देना होगा, ताकि उनकी सुरक्षा का इंतजाम किया जा सके।</p>
