<p style="text-align: justify;"><strong>मुरैना </strong>। <strong>&nbsp;</strong> सुमावली विधायक सत्यपाल सिंह सिकरवार के मुख्य आतिथ्य में बागचीनी नील हनुमान मंदिर स्थान पर मुख्यमंत्री संबल योजना का शुभारंभ किया गया। इस अवसर पर भाजपा जिला उपाध्यक्ष उदयवीर सिंह सिकरवार, बागचीनी मंडल अध्यक्ष लाखन सिंह यादव, कल्लू पटेल किसान मोर्चा, गुड्डी धारा जाटव जनपद अध्यक्ष जौरा, सुमावली मंडल अध्यक्ष इन्द्रजीत सिंह यादव, सुल्तान सिंह सिकरवार, विद्युत कंपनी के महाप्रबंधक केके श्रीवास्तव, विशेष रूप से उपस्थित रहे। संचालन मनोज सिकरवार बागचीनी द्वारा किया गया। कार्यक्रम को संबोधित करते हुये विधायक श्री सिकरवार ने कहा कि मध्यप्रदेश के मुख्यमंत्री शिवराज सिंह चौहान द्वारा गरीबों को उनकी परेशानियों से मुक्ति दिलाने के उद्देश्य से ही इस राज्य में महत्वाकांक्षी मुख्यमंत्री जनकल्याण &lsquo;संबल&rsquo; योजना शुरू की गयी है। आने वाले समय में यह देश के अन्य राज्यों के लिए मिसाल बनेगी। श्री सिकरवार ने कहा कि मुख्यमंत्री सरल बिजली बिल स्कीम एवं मुख्यमंत्री बकाया बिजली बिल माफ ी स्कीम 2018 के तहत 200 रूपये में हर घर उजियारा &lsquo;संबल&rsquo; योजना का शुभारंभ किया जा रहा है। संबल योजना के अंतर्गत विभिन्न गरीब हितग्राहियों को लाभ देना शुरू कर दिया गया है। श्री सिकरवार ने कहा कि योजना में पंजीकृत श्रमिकों एवं बीपीएल उपभोक्ताओं के घरेलू संयोजनों में बिजली बिल की बकाया राशि को माफ किया जाएगा। योजना का प्रभाव जून 2018 तक की कुल बकाया राशि पर लागू होगा। योजना के पात्र उपभोक्ताओं के जुलाई के बिल जो माह अगस्त में आएंगे, से परिलक्षित होगा। इसके लिए मुख्यमंत्री बकाया बिजली बिल माफ ी स्कीम के तहत माफ की गई राशि (मूल एवं सरचार्ज) बिल में स्पष्ट रूप से दर्शाई जाएगी। योजना में जून तक उपभोक्ता द्वारा देय मूल बकाया राशि एवं सरचार्ज की संपूर्ण राशि माफ की जाएगी। इस अवसर पर मुनेश सिकरवार, देशराज सिंह सिकरवार, लाखन सिंह विसंगपुरा, राधेश्याम सिंह सिकरवार डाबर का पुरा, रामकुमार शर्मा सांटा, पंचम सिंह सिकरवार, अमृतलाल यादव, हरिओम शर्मा, विजय सिंह यादव, के के व्यास, सहित सैकड़ों की संख्या में भाजपा पदाधिकारी, कार्यकर्ता एवं ग्रामीण उपस्थित रहे।</p>
