<p style="text-align: justify;"><strong>नई दिल्ली</strong>। कर्नाटक में कांग्रेस-जेडीएस सरकार में सब कुछ ठीक नहीं चल रहा है। राज्य में एक बार फिर सियासी संकट दिखाई दे रहा है। अब खबर आ रही है कि असंतुष्ट सिद्धारमैया से मिलने एक मंत्री समेत कांग्रेस के 9 विधायक दक्षिण कन्नडा जिले के बेलतानगडी पहुंच रहे हैं। पूर्व सीएम के रुख को देखते हुए माना जा रहा है कि आने वाले दिनों में राज्य की राजनीति में कुछ बड़ा उलटफेर देखने को मिल सकता है। पिछले कुछ दिनों से सिद्धारमैया लगातार सीएम कुमारस्वामी को लेकर अपना असंतोष जाहिर कर रहे हैं। इससे न केवल जेडीएस विधायकों में रोष बढ़ रहा है बल्कि कांग्रेस के भी कई नेताओं में असंतोष फैल रहा है। कर्नाटक के पूर्व मुख्यमंत्री सिद्धारमैया, जो जेडी (एस)-कांग्रेस समन्वय समिति के अध्यक्ष भी हैं, का कहना है कि वह इस समय पूर्णतया ब्रेक पर हैं और अपने उपचार के दौरान फोन कॉल्स भी नहीं उठा रहे हैं।&nbsp;</p>

<p style="text-align: justify;"><strong>पूर्ण बजट पेश करने को लेकर विवाद </strong></p>

<p style="text-align: justify;">कर्नाटक की गठबंधन सरकार में शामिल कांग्रेस-जदएस में नया पूर्ण बजट पेश करने को लेकर मतभेद पैदा हो गए हैं। कांग्रेस पूरक बजट पेश करने के पक्ष में है, जबकि जदएस का कहना है कि नई सरकार के लक्ष्यों को प्रदर्शित करने के लिए नया बजट पेश करना जरूरी है। वहीं चुनाव के नतीजे के बाद से ही यहां राजनीति के बाजार में उठापटक जारी है। अब तक रुकने का नाम नहीं ले रहा है।</p>
