<p style="text-align: justify;"><strong>झाबुआ</strong>। कलेक्टर आशीष सक्सेना के निर्देश पर जिला चिकित्सालय के सिविल सर्जन डॉ. आरएस प्रभाकर द्वारा पिछले दो-तीन दिनों से जिला चिकित्सालय के दोनों मेन प्रवेश द्वार बंद करवा दिए गए हैं। इसके चलते गंभीर रोगयों एवं उनके परिजनों को परेशानियों का सामना करना पड़ रहा है। मरीज के परिजनों को मरीजों से मिलने के लिए काफी परेशानियों का सामना करना पड़ रहा है। अस्पताल के दोनों गेट पर वाहनों की लंबी-लंबी कतारें होने के कारण यातायात भी बुरी तरह प्रभावित हो रहा है, जिससे दुर्घटनाओं का अंदेशा बन गया है, वहीं प्रशासनिक अधिकारियों के अड़ियल रवैए के कारण हर कोई इसे गलत फरमान बता रहा है लेकिन प्रशासन अधिकारी इसे सही और अच्छा कदम बता रहे हैं। उधर, मेन गेट बंद होने के बाद दोनो गेटों के बाहर दो पहिया वाहन चालकों जो परिजनों से मिलने आए अपने वाहन गेट के बाहर खड़े करना शुरू कर दिए है। जिससे आगामी दिनों में जिला चिकित्सालय मार्ग पर जाम की स्थिति बनना स्वभाविक है। जिला चिकित्सालय के दोनों प्रवेश द्वारों को बंद कर उन पर सूचना चस्पा कर दी गई है कि यह प्रवेश द्वार कलेक्टर महोदय के निर्देश पर बंद किए गए हैं। रोगियों एवं उनके परिजनों के आने-जाने के लिए अन्य तीसरा रास्ते की सुविधा प्रदान की गई है। इसके साथ ही पैदल आने वाले रोगी एवं परिजन दोनो प्रवेश द्वार के समीप छोटे गेटों से आ-जा सकते है। जिस रास्ते को उन्होंने चालू कर रखा है उस रास्ते को नए व्यक्ति के लिए खोजने में काफी समय लगता है। ऐसे में मरीज की स्थिति काफी गंभीर बन सकती है और उसके परिणाम भी विपरीत जा सकते हैं। इस सूचना के बाद जहां काफी हद तक सुविधा हुई है तो दुविधा यह हो रहीं है कि दो पहिया वाहन चालक, जो रोगी को लेकर परिजन आते है, उनके वाहन चालकों द्वारा अपने वाहन इन गेटों के बाहर खड़े किए जा रहे हैं, जिससे यह दोपहिया वाहन सड़क तक आ रहे हैं और आगामी दिनों में जाम का भी कारण बनेंगे। तीसरा रास्ता काफी दूर उधर अब तक शहर सहित जिलेभर से जिला चिकित्सालय, प्रसूति चिकित्सालय एवं ट्रामा सेंटर में आने-जाने वाले रोगी एवं उनके परिजन इन दो मेन गेट का ही इस्तेमाल करते आए हैं, जो सरल एवं सुलभ भी है, अब उन्हें तीसरे प्रवेश मार्ग जो काफी संकरा एवं मार्ग पर घाटा है, इस मार्ग से सभी को आना-जाना करना पड़ेगा। ऐसे में काफी हद तक उन्हें असुविधाओं का भी सामना करना पड़ सकता है। इस मार्ग के समीप अत्यधिक गंदगी भी पसरी रहती है। दुपहिया चालकों ने गेट के बाहर पार्किंग स्थल बनाया जैसे ही जिला चिकित्सालय के दोनों मेन गेट बंद किए गए हैं, उसके बाद से दोपहिया वाहन चालकों ने इन गेटो के बाहर पार्किंग करना शुरू कर दिया है, जिससे आसपास के दुकानदारों सहित राह चलते लोगों को परेशानी आ रहीं है। आगामी दिनों में समस्या ओर बढ़ेगी। इस ओर पुलिस विभाग को ध्यान दिए जाने की आवश्यकता है। वहीं लोगों का कहना है कि नेता या अधिकारी आने पर वह सीधे गेट के अंदर वाहनों से आ जाते हैं। समस्या तो आम नागरिक वह घायल परिजनों से मिलने की है मरीज के परिजन यह स्वयं मरीज भी परेशान होकर के अंदर जा रहा है।</p>
