<p style="text-align: justify;"><strong>ग्वालियर</strong>। जल संकट के बीच 200 साल पुरानी बंजारे साहब की बावड़ी को बिल्डर द्वारा बंद करने का मामला तूल पकड़ गया है। जिसे देख निगमायुक्त ने क्षेत्रीय बीओ को तत्काल बिल्डिंग परमिशन निरस्त करने के आदेश जारी कर दिए हैं। उल्लेखनीय है कि विकास यात्रा के दौरान मंत्री नारायण सिंह कुशवाह व निगम परिषद बैठक में क्षेत्रीय पार्षद गीता कुशवाह ने बावड़ी बंद करने पर जबरदस्त विरोध किया था। समाधिया कॉलोनी के एंटे&Ntilde;स से पहले दाहिने हाथ पर काला सयैद के रास्ते पर स्थित बंजारे साहब की दरगाह लगभग 200 साल पुरानी है। दरगाह के पास ही एक पुरानी बावड़ी और कुंआ भी है। दरगाह के एंटे&Ntilde;स के एक भाग को बिल्डर मदन कक्कड़ सहित अन्य ने मल्टी निर्माण के लिए मिलकर खरीदा है, लेकिन प्लॉट का पिछला हिस्सा कुआं व बावड़ी के पास संकरा है। इसलिए बिल्डर ने वर्षों पुरानी बावड़ी को रातों-रात मिट्टी व मलबे से दबाकर प्लॉट एरिया बड़ा कर लिया। हालांकि कुआं व बावड़ी परमिशन के हिस्से में नहीं है, लेकिन प्लॉट बड़ा करने के चलते जल स्रोत को पाट दिया गया।</p>

<p style="text-align: justify;"><strong>मंत्री की नाराजगी के बाद परिषद में हुआ हंगामा</strong></p>

<p style="text-align: justify;">मंत्री नारायण सिंह कुशवाह ने विकास यात्रा के दौरान क्षेत्रीय पार्षद की शिकायत पर कुआं व बावड़ी बंद करने पर जबरदस्त नाराजगी जताई थी और उसके बाद क्षेत्रीय पार्षद गीता मानसिंह कुशवाह ने भी परिषद की बैठक में इस मामले पर आपत्ति की। बीओ को दिए तत्काल परमिशन निरस्ती के आदेश : निगमायुक्त विनोद शर्मा ने मंत्री व परिषद में क्षेत्रीय पार्षद की नाराजगी के बाद बिल्डिंग परमिशन की फाइल तलब कर ली है। साथ ही कुआं व बावड़ी को पाटने के फेर में क्षेत्रीय बिल्डिंग आॅफिसर प्रदीप वर्मा को रिवॉक (निरस्त) के आदेश जारी कर दिए है।</p>
