<p style="text-align: justify;"><strong>मुरैना&nbsp; </strong>। डॉ. श्यामा प्रसाद मुखर्जी बलिदास दिवस के अवसर पर टाउन हॉल जौरा में मनाया गया। कार्यक्रम में भाजपा मंडल जौरा के अध्यक्ष शगुन जैन नगरपालिका अध्यक्ष ऊषा सिंघल विधायक प्रतिनिधि सुनील सिंघल भाजपा के वरिष्ठ नेता प्रकाश त्यागी जिला संयोजक शिक्षक प्रकोष्ठ राधा मोहन शर्मा मंडल उपाध्यक्ष आसाराम कुशवाह महामंत्री तथा भाजपा के वरिष्ठ नेता चिमन सिंह कुशवाह गंधर्व त्यागी वार्ड पार्षद तथा भाजपा के कार्यकर्ता उपस्थित थे। वहीं प्रधानमंत्री नरेंद्र मोदी का इंदौर से सीधा टेलीकास्ट भी सुना गया। कैलारस एवं नैपरी में मनाया बलिदान दिवस भारतीय जनता पाटी्र मंडल कैलारस एवं नैपरी में जनसंघ के संस्थापक सदस्य डॉ. श्यामाप्रसाद मुखर्जी का बलिदान दिवस मनाया गया। सर्वप्रथम उपस्थित मुख्य अतिथियों ने डॉ. श्यामाप्रसाद मुखर्जी के चित्र पर माल्यार्पण किया। कार्यक्रम में मुख्य अतिथि जिला महामंत्री कमलेश कुशवाह एवं जिला मंत्री सरला रावत एवं मंडी अध्यक्ष रामलखन धाकड़, मंडल अध्यक्ष रामगोपाल सिंह सिकरवार, मंडल नैपरी अध्यक्ष नीरज शुक्ला उपस्थित थे। अतिथियों द्वारा डॉ. श्यामाप्रसाद मुखर्जी के जीवन पर प्रकाश डाला। डॉ. श्यामाप्रसाद ने जम्मू कश्मीर की आजादी एवं दो विधान, दो प्रधान जैसे विचार का विरोध किया। इस अवसर पर सैकड़ों की संख्या में भाजपा कार्यकर्ता उपस्थित थे।</p>

<p style="text-align: justify;"><strong>पोरसा में भी मना श्यामा प्रसाद का बलिदान दिवस</strong></p>

<p style="text-align: justify;">डॉ. श्यामाप्रसाद मुखर्जी के बलिदान दिवस कार्यक्रम रामजानकी धर्मशाला में आयोजित किया गया। जिसमें मप्र शासन के पूर्व मंत्री मुंशीलाल प्रमुख रूप से उपस्थित थे। इस अवसर पर सर्वप्रथम श्री मुखर्जी के चित्र पर फूला माला पहनाकर उनको नमन किया। इस अवसर पर राजकुमार व्यास, हरीशंकर गुप्ता, बालकिशन वर्मा, जावेद खान, सलीम खान, राहुल खां आदि मौजूद थे।</p>

<p style="text-align: justify;"><strong>कार्यकर्ताओं को मिली डॉ. मुखर्जी के अनुकरण की सीख</strong></p>

<p style="text-align: justify;">श्योपुर। भारतीय जनता पार्टी के कीर्ति स्तम्भों में अग्रणी अमर शहीद डॉ. श्यामाप्रसाद मुखर्जी का बलिदान दिवस शनिवार को जिला मुख्यालय पर आयोजित कार्यक्रम में डॉ. मुखर्जी के कृतित्व और व्यक्तित्व का स्मरण भाजपा नेताओं व कार्यकर्ताओं द्वारा किया गया तथा कार्यकर्ताओं को डॉ. श्यामाप्रसाद मुखर्जी के बताए रास्ते पर चलने की प्रेरणा वक्ता के रूप में आमंत्रित पार्टी संगठन के पदाधिकारियों द्वारा दी गई। जिला मुख्यालय पर बलिदान दिवस समारोह का आयोजन नगर मंडल के तत्वाधान में किया गया। इस अवसर पर जिलाध्यक्ष अशोक गर्ग, विधायक दुर्गालाल विजय, संगठन सहायक तूफान सिंह, पूर्व जिलाध्यक्ष महावीर सिंह सिसौदिया व कार्यकर्ताओं ने बड़ी संख्या में अपनी उपस्थिति दर्ज कराई।</p>
