<p style="text-align: justify;"><strong>भोपाल </strong>&nbsp;।&nbsp; निगम आयुक्त द्वारा परिषद का फैसला मानने से इंकार किए जाने के बाद सत्तापक्ष फैसला मनवाने के लिए अफसरों पर राजनीतिक दबाव बनाने में जुटा है। इसके लिए आपात बैठक बुलाने की तैयारी है। सूत्रों की मानें तो सोमवार को भोपाल आ रहे भाजपा विधानसभा चुनाव समिति के अध्यक्ष नरेंद्र ंिसह तोमर से भी गुहार लगाई जा सकती है। 11 जून को परिषद की बैठक में भाजपा पार्षदों ने चीफ सिटी प्लानर विजय सावलकर की कार्यप्रणाली पर सवाल उठाते हुए उन्हें मूल विभाग में भेजने की मांग की थी। अध्यक्ष सुरजीत सिंह चौहान ने बहुमत के आधार पर सावलकर को हटाने का संकल्प पारित किया था। इस पर अमल नहीं हुआ तो एमआईसी मेंबरों ने आयुक्त से मुलाकात की थी। आयुक्त ने शासन को जो प्रस्ताव भेजा, उसमें सावलकर की तारीफ की गई है। इससे भाजपा पार्षद नाराज हैं।</p>
