<p style="text-align: justify;"><strong>जबलपुर</strong>।<strong> </strong>गन कैरिज फैक्ट्री ने बोफोर्स तोप के स्वदेशी वर्जन धुनष को तैयार कर इसको परीक्षण की कसौटी में कसा जा चुका है। सेना के कठिन परीक्षण में धनुष तोप सफल साबित हुई है । इसके साथ ही जल्द ही गन गैरिज फैक्ट्री द्वारा व्यापक पैमाने में धनुष तोप का निर्माण कर सेना को सौंपा जाएगा। सैन्य साजो समान में धनुष तोप शामिल होने से भारतीय सामारिक क्षमता में जबरदस्त इजाफा होगा। धनुष तोप ने परीक्षण के बाद साबित कर दिया है कि दुनिया की श्रेष्ठ तोपों में एक है। उल्लेखनीय है कि कारगिन युद्ध में बोफोर्स तोपों का इस्तेमाल किया गया और पहाड़ों के पीछे बैठे दुश्मनों पर इस तोप ने जब अचूक वार किए और लड़ाई का पासा पलट दिया तो बोफार्स तोप की उपयोगिता साबित हुई। धनुष इसी बोफोर्स तोप का अपग्रेड वर्जन है। इतना ही नहीं बोफोर्स तोप की तुलना में इसकी मार क्षमता अधिक है। इसका निशाना भी कहीं अधिक सटीक है। वहीं धनुष तोप में 90 प्रतिशत आइटम स्वदेशी है।</p>

<p style="text-align: justify;"><strong>155 एमएम माउंटेन गन बनेगी</strong></p>

<p style="text-align: justify;">वर्ष 2011 में शुरू धनुष प्रोजेक्ट के तहत निर्मित 6 धनुष तोपें इसी माह सेना द्वारा किए गए यूजर्स टेस्ट में सफल हुई है। इससे जीएफजे मेें काफी उत्साह है और इसके चलते अब जीसीएफ अब 155 माउंटेन गन के प्रोजेक्ट पर काम शुरू कर रहा है। 155 एमएम माउंटेन गन सरहद के दुर्गम पहाड़ी इलाकों में सहजता से पहुंचाई जा सकेगी। यह पहाड़ की चोटियों पर पहुंच कर वहां से भी दुश्मन के ठिकानों और बंकरों पर गोले दाग सकेगी। गन कैरिज फैक्ट्री प्रबंधन का मानना है कि धनुष को मिली कामयाबी के बाद अब माऊंटेन गन की सफलता के रास्ते भी खुल गए हैं। भारत में बनी धनुष तोप भले बोफोर्स का देसी वर्जन है लेकिन वो कई मायनों में बोफोर्स से कहीं आगे है जिसे सेना ने हर तरह के मौसम में हुई टेस्टिंग के बाद पास किया है।</p>

<p style="text-align: justify;"><strong>6 बैरिंग चाइनीज लग गए</strong></p>

<p style="text-align: justify;">दरअसल धनुष तोप के परीक्षण के दौरान वर्ष 2017 में मजल फटने की घटना से धनुष प्रोजेक्ट का झटका लगा था लेकिन जल्द यह उजागर हो गया कि धनुष तोप के निर्माण के दौरान छह बैरिंग चाइना के लगा दिए गए थे। इस भ्रष्टाचार के कारण यह पूर्व में परीक्षण में असफल हो रही थी लेकिन इस खामी को जल्द दूर कर लिया गया।</p>

<p style="text-align: justify;"><strong>विदेशों में बेचा जाएगा</strong></p>

<p style="text-align: justify;">उल्लेखनीय है कि इस तोप को भारत अपनी सेना में शामिल करने के साथ विदेशों को भेजने की योजना पर पर कार्य करेगा। ये कार्य मेक इन इंडिया कार्यक्रम के तहत किया जा रहा है।</p>

<p style="text-align: justify;"><strong>144 तोपें थल सेना को मिलेंगी</strong></p>

<p style="text-align: justify;">धनुष प्रोजेक्ट के तहत करीब 144 तोपें थल सेना को उपलब्ध कराई जाएगा। ये तोपे अमेरिका की अल्ट्रा लाइट होवित्जर 777 तोप से भी कहीं अधिक बेहत विशेषज्ञ मान रहे है। होवित्जर की रेंज 30 किमी है जबकि धनुष की 38 किमी है।</p>

<p style="text-align: justify;"><strong>हथियारों की आत्मनिर्भरता की ओर बढ़ी सेना</strong></p>

<p style="text-align: justify;">भारत की थल सेना दुनिया में दुसरे नंबर की सबसे बड़ी सेना है । भारतीय सेना लगातार हथियारों को देश में बनाने लगा है ,भारत हथियारों में अपनी आत्मनिर्भरता बढ़ा रहा है । भारत के पास मौजूद बोफोर्स तोपें काफी घातक है । इसकी रेंज 28 किलोमीटर तक है । ये तोपें भारत ने स्वीडन से 1986 में खरीदी थी और कारगिल युद्ध में इन तोपों ने जंग की रूप बदल दिया था। इन तोपों पर हुए घोटाले के बाद भारतीय सेना को दूसरी तोप नहीं मिली किन्तु पिछले पांच सालों के प्रयास के बाद अब इनतोप का देशी वर्जन धनुष बन कर तैयार है। धनुष की रेंज 38 किलोमीटर कर ली गई है और ये पूर्ण स्वचलित है।</p>
