<p style="text-align: justify;"><strong>हैदराबाद</strong>। प्रख्यात वैज्ञानिक के . कस्तूरीरंगन ने कहा है कि भारत के कुल जल उपयोग में कृषि कार्यों में होने वाले इसके इस्तेमाल को 50 प्रतिशत से नीचे लाने की जरुरत है। साथ ही , जल की एक - एक बूंद को बचाने और उसका प्रबंधन करने के लिए कोशिश की जानी चाहिए। गौरतलब है कि नीति आयोग ने पिछले ह&mu;ते एक रिपोर्ट में कहा है कि भारत अपने इतिहास में &lsquo;जल संकट के सबसे बुरे दौर&rsquo; से गुजर रहा है। करीब 60 करोड़ लोग जल की अधिक से अत्यधिक कमी का सामना कर रहे हैं और पेयजल पर्याप्त मात्रा में नहीं मिलने के चलते लगभग दो लोग लाख लोगों की हर साल मौत हो रही है। रिपोर्ट में इस बात का जिक्र किया गया है कि 2030 तक देश में जल की मांग उपलब्ध आपूर्ति से दोगुना होने का अनुमान है। इससे करोड़ों लोगों को जल की गंभीर कमी होगी। इसरो के पूर्व अध्यक्ष कस्तूरीरंगन ने कहा कि ऐसे भी देश हैं जहां कुल जल उपयोग का 40 से 50 प्रतिशत कृषि कार्यों में इस्तेमाल होता है। उन्होंने ंिसचाई की कहीं अधिक गहन पद्धति के लिए अपील करते हुए कहा कि भारत को एक ऐसी कृषि व्यवस्था की जरूरत है , जिसमें जल की जरूरत मौजूदा 80 - 85 प्रतिशत से घट कर 50 प्रतिशत या इससे कम हो जाए। स्वतंत्र एजेंसियों के आंकड़ों का जिक्र करते हुए रिपोर्ट में कहा गया है कि लगभग 70 प्रतिशत जल दूषित होने के साथ भारत जलगुणवत्ता सूचकांक में 122 देशों में 120 वें स्थान पर हैं। योजना आयोग जिसकी जगह अब नीति आयोग ने ली हैी के सदस्य रह चुके कस्तूरीरंगन ने कहा कि हमें यह सुनिश्चित करने की जरूरत है कि देश में जलस्रोतों का उपयुक्त पुनर्जीवन हो। उन्होंने भूमिगत जल के अंधाधुंध दोहन को रोके जाने की भी अपील की। उन्होंने कहा कि उत्तर भारत में भूमिगत जल का स्तर बहुत नीचे चला गया है। कस्तूरीरंगन ने कहा कि आप जानते हैं कि पंजाब और कई अन्य राज्यों में क्या हुआ, अर्थव्यवस्था ध्वस्त हो गई , जो इस चीज चीज को दर्शाती है कि यदि हम भूमिगत जल के उपयोग को लेकर सावधान नहीं होंगे , तो क्या होगा। यह पूछे जाने पर कि क्या भारत का जल संकट भयावह स्थिति को दर्शाता है , उन्होंने कहा कि हमें इस अवधारणा के साथ काम करना होगा कि यह एक भयावह स्थिति है।</p>
