<p style="text-align: justify;"><strong>ग्वालियर</strong>। जिले के प्रभारी एवं किसान कल्याण व कृषि विकास मंत्री गौरीशंकर बिसेन ने बुधवार को जिला योजना समिति की बैठक में अधिकारियों को निर्देश दिए कि प्रदेश सरकार श्रमिकों के लिए जो भी योजना चला रही है उससे कोई भी पात्र श्रमिक वंचित नहीं रहे, अधिकारियों को पूरी तत्परता से काम करना होगा, किसी प्रकार की लापरवाही बर्दाश्त नहीं की जाएगी। इस बैठक के दौरान प्रभारी मंत्री ने प्रदेश सरकार द्वारा शरू की गई संबल योजना के बेहतर क्रियान्यवन पर जोर देते हुए बिजली कंपनी के अधिकारियों को दिशा निर्देश दिए और जनप्रतिनिधियों से भी इस योजना का लाभ श्रमिकों तक पहुंचाने की बात कही। कलेक्ट्रेट सभागार में आयोजित हुई बैठक में नवीन एवं नवकरणीय ऊर्जा मंत्री नारायण सिंह कुशवाह, महापौर विवेक नारायण शेजवलकर, विधायक भारत सिंह कुशवाह व इमरती देवी, जिला पंचायत अध्यक्ष मनीषा भुजवल सिंह यादव,जीडीए अध्यक्ष अभय चौधरी व वीरेन्द्र जैन सहित समिति के सदस्य मौजूद रहे। ट्रांसफार्मरों मेें लगें ढक्कन बैठक के दौरान नवीन एवं नवकरणीय ऊर्जा मंत्री श्री नारायण सिंह कुशवाह ने शहर में कुछ स्थानों पर ट्रांसफार्मर में सुरक्षा के लिहाज से ढक्कन न होने पर नाराजगी जताई। प्रभारी मंत्री ने विद्युत वितरण कंपनी के महाप्रबंधक को निर्देश दिए कि यह काम तत्परता से पूर्ण करें। साथ ही कहा,मजरों में विद्युत लाईन पहुंचाने के प्रयास भी किए जाएं। इसके साथ ही उन्होंने कहा कि जिन पंजीकृत श्रमिकों के मीटर पर एक हजार वॉट से अधिक भार है, उनके आवेदन लेकर जांच करें और पात्र लोगों को इस योजना के दायरे में लाया जाए। घाटीगांव जनपद पंचायत के ग्राम लोंडरा में सोलर पैनल लगाने के निर्देश भी उन्होंने दिए।</p>

<p style="text-align: justify;"><strong>नलकूप, हैंडपंप की दें जानकारी </strong></p>

<p style="text-align: justify;">पेयजल व्यवस्था की समीक्षा के दौरान प्रभारी मंत्री ने कार्यपालन यंत्री पीएचई को हिदायत दी कि इस साल खनित किए गए नलकूप व हैण्डपम्प की जानकारी जिला योजना समिति के सदस्यों को भी अनिवार्य रूप से दें। उन्होंने कहा पेयजल व्यवस्था में किसी प्रकार की ढिलाई बर्दाश्त नहीं होगी। श्री बिसेन ने पेयजल शुद्धिकरण के उपाय प्रमुखता से करने को कहा।</p>
