<p style="text-align: justify;"><strong>भोपाल</strong>। हमीदिया अस्पताल में एमआरआई की सुविधा शुरू होने के बाद भी मरीजों को इसका लाभ नहीं मिल रहा है। चिकित्सा शिक्षा राज्य मंत्री शरद जैन ने एक दिन पहले इसका शुभारंभ किया था। इसके बाद बुधवार को मरीज एमआरआई की जांच कराने के लिए हमीदिया अस्पताल पहुंचे, तो उन्हें निराशा हाथ लगी। मजबूरी में इन मरीजों को प्रायवेट क्लीनिक पर एमआरआई की जांच करानी पड़ी। करीब आधा दर्जन से अधिक मरीज एमआरआई की जांच कराने पहुंचे थे। हमीदिया के अधीक्षक डॉ. एके श्रीवास्तव ने बताया कि एमआरआई मशीन का शुभारंभ हो गया है।</p>
