<p style="text-align: justify;"><strong>जबलपुर</strong>। नवागत एसपी अमित सिंह ने कार्यभार संभालने के बाद पुलिसिंग में कसवाट आने थाना प्रभारियों की क्लास शुरू कर दी है। सोमवार की रात को उन्होंने ने पुलिस कंट्रोल रूम में पुलिस अधिकारियों एवं थाना प्रभारियों की बैठक ली जो देर रात 3 बजे तक चली। बैठक के पूर्व उन्होंने शहर की सड़कों में रात को भ्रमण कर पुलिस व्यवस्था का जायजा भी लिया। एसपी ने बैठक में कहा कि रात को सड़कों पर शराब खोरी होने लगती है जिसे वे कतई बर्दास्त नहीं करेंगे। उन्होंने टीआई को सख्त निर्देश दिए कि समय पर शराब दुकान खुले और निर्धारित समय पर दुकानें बंद हो जाना चािहए। वहीं उन्होंने कहा कि शराब पीकर घूमने और उपद्रव करने वाले तत्वों पर कड़ी कार्रवाई की जाए। अंडे के ठेले नहंीं होेने चाहिए एसपी ने बैठक में कहा कि शराब दुकानों के आसपास अंडे के ठेले लगते है और वहां रात को ओपन बार जैसी स्थिति बन जाती है। इस ठेलों में शराब खोरी होती है। वे सुनिश्चित करें कि किसी भी दुकान के सामने अंडे के ठेले नहीं लगना चाहिए। मुहकमें में खलबली नवागत एसपी के तेवर देखकर विभाग में खलबली मची है। जहां उन्होंने स्वयं रात्रि में पुलिस व्यवस्था देखी और देर रात तक पुलिस अधिकारियों की बैठक कर अपना संदेश दिया है कि हम एलर्ट रहेंगे तो लोग चैन की नींद सोएंगे। उल्लेखनीय है कि एसपी ने सोमवार को रात 7 बजे तक 12 बजे तक दमोहनाका, महानद्दा, मेडिकल सहित अनेक स्थानों में चलने वाली शराब दुकान के आसपास भ्रमण कर स्थिति का आंकलन किया।</p>
