<p style="text-align: justify;"><strong>भोपाल</strong> । जिला पंचायत की बुधवार को सामान्य सभा की बैठक में ग्राम कलारा में सरकारी जमीन पर बने निजी स्कूल (स्वामी विवेकानंद हाईस्कूल) को लेकर अध्यक्ष मनमोहन नागर और सांसद प्रतिनिधि धनश्याम शर्मा भिड़ गए। तू-तू-मैं-मैं के बाद नौबत हाथापाई तक पहुंच गई। जिला पंचायत अध्यक्ष ने जैसे ही स्कूल की जांच कराने की बात कही, तो सांसद प्रतिनिधि ने उन्हें ही कब्जेधारी बताते हुए पोल खालने की बात कह दी। इस पर नागर भड़क गए और शर्मा से कहा कि बदतमीजी मत करो, नहीं तो एफआईआर दर्ज करा दूंगा। बाद में सीईओ ने डीईओ से सात दिन में जांच रिपोर्ट पेश करने की बात कहकर मामले को शांत किया। आधे घंटे बाद सांसद प्रतिनिधि बैठक छोड़कर चले गए। उन्होंने जाते-जाते कहा कि इसकी जानकारी सांसद को दूंगा, ताकि उचित कार्रवाई हो।</p>
