<p style="text-align: justify;"><strong>जबलपुर &nbsp;</strong>।&nbsp; अब तक लोगों ने बर्फ की सिल्ली पर रखे ठंडे पान देखे थे, लेकिन शहर की 2 दुकानों ने फायर पान की शुरुआत की है। इन पानों में कपूर व चटनी के साथ 3 लोंग लगाई जाती हैं और फिर माचिस से आग लगाकर जलता हुआ पान ग्राहक को सौंपा जाता है। रानीताल स्थित कर्णावत तथा कोतवाली स्थित चौऋषि पान भंडार में ये पान मिल रहे हैं। दुकान संचालकों ने बताया कि यह पान स्वास्थ्य के लिए किसी तरह से हानिकारक न होकर उलटे स्वास्थ्य वर्धक हैं। खांसी,सर्दी और गले में दर्द की स्थिति में यह लोंग व कपूर होने के कारण आराम देता है।</p>

<p style="text-align: justify;"><strong>35 रुपए है दाम</strong></p>

<p style="text-align: justify;">इस एक पान का दाम 35 रुपए है। फिलहाल लोग इसे बतौर टेस्टिंग ही ले रहे हैं और अभी ग्राहकी न के बराबर ही है। देखा-देखी में ही नए लोग पान का लुत्फ उठा रहे हैं। पान का फार्मूला इंटरनेट पर भी देखा जा सकता है।</p>
