<p style="text-align: justify;"><strong>खरगोन</strong>। रोटरी मंडल 3040 का वर्ष 2017- 18 अवॉर्ड सेरेमनी कार्यालय इंदौर में संपन्न हुआ। इस समारोह में शहर क्लब द्वारा किए गए कार्यों को सराहना मिली है। कार्यक्रम के दौरान शहर अध्यक्ष शालिनी रतोरिया को सर्वश्रेष्ठ अध्यक्ष के साथ ही क्लब के बैनर तले किए गए शिक्षा, स्वास्थ्य, पर्यावरण संरक्षण, जरूरतमंदों की मदद, सामाजिक सरसता जैसे जनहित के कार्यों की प्रशंसा करते हुए अतिथियों ने 25 अलग-अलग अवॉर्ड से रतोरिया को सम्मानित किया है। इस सम्मान से क्लब सदस्यों में उत्साह का माहौल है। सम्मान से अभिभूत रतोरिया ने बताया क्लब के कार्याें को मिली सराहना में क्लब सदस्यों सहित जनप्रतिनिधि, सामाजिक संगठनों, शहरवासियों, प्रबुद्धजनों का भी योगदान है, जिनके मार्गदर्शन में इन कार्याें को बिना किसी रुकावट के पूरा करने में क्लब सफल हुआ। उन्होंने कहा- &lsquo;स्वयं से ऊपर उठकर ही&rsquo; मानवसेवा करना ही रोटरी क्लब का उद्देश्य है, जिसको पूरा करने का वे हरसंभव प्रयास कर रही हैं। क्लब सचिव विवेक जैन ने बतायास मारोह के दौरान प्रदेशभर के क्लब सदस्य एवं अध्यक्ष शामिल हुए थे।</p>
