<p style="text-align: justify;"><strong>भोपाल</strong> &nbsp;।&nbsp; चौदहवीं विधानसभा के अंतिम सत्र में सरकार विपक्ष के हमलों का जवाब आक्रमकता से देगी। नेता प्रतिपक्ष अजय सिंह और उनकी मां सरोज कुमारी के बीच उपजे संपत्ति विवाद को लेकर भाजपा विधायक विपक्ष पर हमला करने का कोई मौका नहीं छोड़ेंगे। सीएम हाउस में रविवार देर शाम हुई भाजपा विधायक दल की बैठक में रणनीति बनाई गई है कि सरोज कुमारी की पीड़ा को सदन में उठाया जाएगा। भाजपा विधायक बताएंगे कि कैसे 82 वर्ष की उम्र में सरोज कुमारी न्याय के लिए भटक रहीं हैं। वे कब- कब कांग्रेस के किस नेता के पास अपनी पीड़ा को लेकर गर्इं। सरकार ने विपक्ष के अविश्वास प्रस्ताव पर सरकार चर्चा कराने को तैयार है। मुख्यमंत्री शिवराज सिंह चौहान ने कहा कि विपक्ष के पास कोई मुद्दा नहीं है। कांग्रेस घिसे-पिटे विषय फिर से उठा रही है। बैठक में रणनीति बनाई गई है कि यदि विपक्ष हंगामा करें तो आक्रमकता से इसका जवाब देना है। पार्टी सूत्रों का कहना है कि विपक्ष के अविश्वास प्रस्ताव पर सरकार जवाब देने के लिए तैयार है, क्योंकि इसमें कोई भी विषय नया नहीं है। हालांकि इस पर चर्चा की संभावना कम ही है। भाजपा ने नेता प्रतिपक्ष अजय सिंह को घेरने के लिए उनकी संपत्ति विवाद को अपना मुख्य हथियार बनाया है। सदन में कांग्रेस विधायक सरकार के खिलाफ आवाज उठाते हैं तो सत्ता पक्ष से नेता प्रतिपक्ष पर घेरा जाएगा।8888छुट्टी के दिन मंत्रालय पहुंचे अफसर अविश्वास प्रस्ताव पर चर्चा के लिए सरकार ने तैयारी कर ली है। मुख्यमंत्री के निर्देश के बाद लगभग सभी विभागों के अपर मुख्य सचिव और प्रमुख सचिव रविवार को दोपहर 12 बजे मंत्रालय पहुंच गए थे। उन्होंने अविश्वास प्रस्ताव के मुद्दों पर जवाब तैयार किया। अफसरों ने जवाब तैयार कर सीएम सचिवालय भेजने के साथ ही विभाग के मंत्री के समक्ष ब्रीफिंग की। जन आशीर्वाद यात्रा पर है दूसरे प्रदेशों की नजर : झा राष्ट्रीय उपाध्यक्ष प्रभात झा ने कहा कि मुख्यमंत्री की जन आशीर्वाद यात्रा पर कई प्रदेशों की नजर है। जिन्हें उम्मीद है कि भाजपा इस प्रदेश में केंद्रीय नेतृत्व की मंशा के अनुरूप प्रदर्शन करेगी। झा ने कहा कि इस यात्रा को सफल बनाने के लिए हर स्तर पर तैयारी होना चाहिए।</p>
