<p style="text-align: justify;"><strong>भोपाल &nbsp;</strong>।&nbsp; केंद्रीय संसदीय कार्य एवं रासायन, उवर्रक मंत्री अनंत कुमार ने आरोप लगाया कि कहा कि जब से राहुल गांधी कांग्रेस के अध्यक्ष बने हैं संसदीय कार्यों में बाधाएं आ रही हैं। उन्हें संसदीय कार्य का कोई अनुभव नहीं है। संसदीय सत्र में विपक्ष को कैसे चलाना और किन विषयों के बारे में चर्चा करना है, बहस करना है, किन विषयों को उठाना है, किस विधेयक के बारे में क्या करना है? इन सब पर उनके नेतृत्व में कांग्रेस दोहरा मापदंड अपना रही है। यही वजह है कि आज की कांग्रेस में लोकतंत्र नहीं होने के कारण लोकतंत्र को खतरा है। मंत्री अनंत कुमार ने मंगलवार को भोपाल प्रवास के दौरान पत्रकारों से बातचीत करते हुए कहा कि पिछली सरकारों के मुकाबले मोदी सरकार के चार साल के कार्यकाल में सबसे कामयाब संसदीय सत्र हुए हैं। इस दौरान जितने विधायी एवं संसदीय कार्य हुए वह देश के संसदीय इतिहास में एक रेकॉर्ड हैं। यह सत्र 119-120 फीसद तक कामयाब हुए हैं। दिया उदाहरण: केंद्रीय संसदीय मंत्री ने अनंत कुमार ने राहुल गांधी की कार्यप्रणाली का उदाहरण देते हुए बताया कि पिछड़ा वर्ग आयोग को संवैधानिक दर्जा देने के मामले में पेश रिपोर्ट पर कांग्रेस सहित सबकी आम सहमति से विधेयक लोकसभा में पारित हो गया। लेकिन राहुल गांधी के बाहर आने के बाद कांग्रेस इस विधेयक को रास में रोक देती है।</p>

<p style="text-align: justify;"><strong>मप्र की जनता दिखाएगी चमत्कार </strong></p>

<p style="text-align: justify;">उन्होंने एक सवाल के उत्तर में कहा कि चमत्कार हम नहीं जनता करती है और मध्यप्रदेश में जनता एक बार फिर चमत्कार दिखाते हुए शिवराज सिंह चौहान के नेतृत्व में बीजेपी की सरकार बनाएगी।</p>
