<p style="text-align: justify;"><strong>जबलपुर</strong>। सागर में एक युवक को दौड़ा-दौड़ा मौत के घाट उतारने के मामले में दो आरोपियों को निचली अदालत द्वारा दी गई उम्रकैद की सजा को हाईकोर्ट ने सही ठहराया है। जस्टिस एसके गंगेले व जस्टिस राजेन्द्र कुमार श्रीवास्तव की युगलपीठ ने आरोपियों की अपील खारिज करते हुए उनकी जमानत निरस्त कर शेष सजा भुगतने सरेंडर करने के आदेश दिये हैं। प्रकरण के अनुसार सागर में 14 दिसंबर 1993 को आरोपी रल्ली व मुन्ना ने अन्नू शुक्ला को सुबहजब वह नदी की ओर से आ रहा था, उसका पीछा करते हुए दौड़ा- दौड़ाकर पीटना शुरु कर दिया। जिनसे बचने अन्नू शुक्ला समीप के एक घर में जा घुसा। जिसके पीछे आरोपी भी लाठी व कुल्हाड़ी लेकर घर में जा घुसे और हमला कर अन्नू शुक्ला की हत्या कर दी थी। मकान मालिक ने दी थी सूचना जिसकी जानकारी उक्त मकान मालिक ने मृतक के परिजनों को दी। जिसके बाद गांव के उपसरपंच व कोटवार सहित अन्य लोग पहुंचे और मामले की शिकायत पुलिस में दर्ज करायी। पुलिस ने आरोपियों को गिर&mu;तार कर उनकी निशानदेही पर वारदात में प्रयुक्त लाठी व कुल्हाड़ी बरामद करते हुए न्यायालय में चालान पेश किया। 1994 को सुनाई थी सजा सागर की अदालत ने 20 अक्टूबर 1994 को दोनों आरोपियों को आजीवन कारावास की सजा सुनाई थी, जिसके खिलाफ आरोपियों की ओर से हाईकोर्ट में अपील की गई थी। जिसे खारिज करते हुए न्यायालय ने निचली अदालत के फैसले को सही ठहराते हुए आरोपियों को शेष सजा भुगतने सरेंडर करने के आदेश दिये हैं।</p>
