<p style="text-align: justify;"><strong>सोल</strong>। वैज्ञानिकों ने एक ऐसा की- बोर्ड बनाया है, जो लचीला होने के साथ ही सस्ता भी है और इसे जेब में भी रखा जा सकता है। कम्प्यूटर और अन्य इलेक्ट्रॉनिक डिवाइस में इस्तेमाल होने वाले मुड़ने वाले की- बोर्ड बाजार में पहले से उपलब्ध हैं। यह एक निश्चित सीमा तक ही मुड़ सकते हैं। दक्षिण कोरिया के सीजोंग विश्वविद्यालय के अनुसंधानकर्ता ऐसा की-बोर्ड विकसित करना चाहते थे जो पूरी तरह से मुड़ सके। टीम ने इस तरह के की-बोर्ड बनाने के लिए नरम सिलिकॉन रबर की शीट का इस्तेमाल किया, जिस पर सुचालक कार्बन नैनोट्यूब लगे हुए थे।</p>
