<p style="text-align: justify;"><strong>जबलपुर</strong>। कलेक्टर छवि भारद्वाज ने जनपद के पंचायत सचिवों, रोजगार सहायकों तथा अन्य सम्बन्धित कर्मचारियों की बैठक में साफ तौर पर कहा कि योजनाओं के ङ्मिीयान्वयन में किसी भी प्रकार की लापरवाही बर्दाश्त नहीं की जाएगी। इस सिलसिले में उदासीनता पाए जाने पर पंचायत सचिवों एवं अन्य सम्बन्धित कर्मचारियों के खिलाफ कठोर कार्यवाही की जाएगी। उन्होंने वेतन-वृद्धियां रोके जाने तथा विभागीय जांच संस्थित किए जाने की भी चेतावनी दी। इस मौके पर उन्होंने कहा कि जिन लोगों ने मकान नहीं बनाए हैं या प्राप्त राशि का गबन कर लिया है उनकी तहसील स्तर तथा इसके बाद सीईओ जिला पंचायत के स्तर पर पेशी होगी और जरूरी होने पर उनके विरुद्ध एफआईआर भी दर्ज कराई जाएगी। पूर्व में भी की थी समीक्षा इसके पूर्व बैठक में सीईओ जिला पंचायत हर्षिका सिंह ने ग्राम पंचायतवार प्रधानमंत्री आवास योजना की प्रगति की समीक्षा की। उन्होंने एक-एक पंचायत सचिव से सम्बन्धित पंचायत में योजना ङ्मिीयान्वयन की स्थिति का ब्यौरा तलब किया। सीईओ ने ठेकेदारी से काम करवाने के कुछ मामले सामने आने पर सख्त ऐतराज जताया। श्रीमती सिंह ने कहा कि एक माह में योजना के तहत कार्य पूरे होना सुनिश्चित किया जाए अन्यथा निचली पायदान के दस पंचायत सचिवों के खिलाफ बर्खास्तगी की कार्यवाही की जाएगी।</p>
