<p style="text-align: justify;"><strong>जबलपुर</strong>। देश भर के 93 लाख ट्रकों के पहिए 20 जुलाई से जो जहां है वहीं पर जाम हो जाएंगे। सरकार की ट्रांसपोर्ट व्यवसाय विरोधी नीतियों के चलते आॅल इण्डिया मोटर ट्रांसपोर्ट कांग्रेस द्वारा आगामी 20 जुलाई से अनिश्चितकालीन देशव्यापी हड़ताल प्रस्तावित की गई है। जिसे मद्देनजर रखते हुए राष्टय पदाधिकारियों द्वारा देशव्यापी दौरा कर प्रमुख शहरों में विभिन्न संगठनों को एकजुट कर आंदोलन की रणनीति बनाई जा रही है। आॅल इण्डिया मोटर ट्रांसपोर्ट कांग्रेस के राष्टय अध्यक्ष मलकीत सिंग बल, समन्वय समिति के अध्यक्ष अमृत लाल मदान ने जबलपुर, सतना, कटनी,नरसिंहपुर, सिवनी से आए ट्रांसपोर्ट यूनियनों के प्रतिनिधियों की एक संयुक्त बैठक को सम्बोधित करने के उपरांत पत्रकारवार्ता में अपनी बात रखी। श्री बल ने कहा कि उनके संगठन का विरोध सरकार की टोलनीति से है न कि लिए जा रहे टोल टैक्स से। उन्होंने बताया कि सम्बद्ध में परिवहन मंत्री भी जिस रिपोर्ट का हवाला देते हंै उसमें भी सरकार की टोलनीति की विसंगति स्वमेव ही सामने आती है, जिससे सरकार देश में 20 हजार करोड़ का टोल राजस्व की प्राप्ति हेतु अप्रत्यक्ष रूप से 1 लाख 43 हजार करोड़ का नुकसान उठाती है। भारत में औसत 70 मिनिट एक वाहन टोल पर अपने प्रति चक्कर में व्यय करता है, जिससे विदेशी मुद्रा में खरीदे जा रहे ईंधन की बर्बादी होती है जो कि ट्रांसपोर्ट व्यवसाय की सीधी-सीधी हानि बनती है।</p>

<p style="text-align: justify;"><strong>बतार्इं परेशानियां </strong></p>

<p style="text-align: justify;">समन्वय समिति के राष्टय अध्यक्ष श्री मदान ने हड़ताल चक्काजाम को कैसे सफल किया जाएगा यह बात नीतिगत रूप से सभी के सामने रखी। ट्रक आॅनर एसोसिएशन जबलपुर के परमवीर सिंह ने ट्रांसपोर्ट व्यवसाय की व्यवहारिक परेशानियों से सबको अवगत कराया और आॅल इण्डिया मोटर ट्रांसपोर्ट के बैनर तले होने वाले राष्टव्यापी चक्काजाम की छ प्रमुख मांगों को सबके सामने रखा ।</p>
