<p style="text-align: justify;"><strong>भोपाल </strong>। <strong>&nbsp; </strong>छिंदवाड़ा एसपी गौरव तिवारी प्रदेश के दबंग आईपीएस अफसरों में शुमार हैं, लेकिन उनके अंदर एक भावुक इंसान आज भी जिंदा है। हाल में छिंदवाड़ा से देवास तबादला होने के बाद गौरव मंगलवार दिनभर सुर्खियों में रहे। दरअसल, एसपी को विदाई देने के लिए सैकड़ों की तादाद में लोग पहुंचे। उनका अपने प्रति विश्वास देखकर एसपी गौरव के आंसू छलक उठे। वे लोगों से गले मिलकर रो पड़े।</p>

<p style="text-align: justify;"><strong>कटनी में तबादले के विरोध में उमड़ा था जनसैलाब </strong></p>

<p style="text-align: justify;">बीते दो साल में यह आईपीएस गौरव का तीसरा तबादला है। इससे पहले कटनीमें 500 करोड़ का हवाला कारोबार उजागर करने के बाद राजनीति की भेंट चढ़े गौरव का तबादला रुकवाने के लिए हजारों की तादाद में लोग सड़क पर उतर आए थे। धरना-प्रर्दशन और चक्काजाम किया गया था। लोगों ने तबादला रुकवाने के लिए मुख्यमंत्री और प्रधानमंत्री को भी ढेरों पत्र लिखे थे।</p>
