<p style="text-align: justify;"><strong>जबलपुर</strong>।<strong> </strong>गढ़ा थानाक्षेत्र में 24 घंटे के दरम्यान में कत्ल की दो घटनाएं हुई है। जहां सिंगरहा मोहल्ला के एक युवक की चाकू से गोदकर मंगलवार को हत्या की गई, वहीं बुधवार को एक व्यक्ति ने चार माह बाद मायके से लौट कर आई पत्नी की गमछा से गला घोंट कर हत्या कर दी। वारदात के बाद से पति फरार है। उसने हत्या करने के बाद अपने ससुराल फोन कर साले से कहा कि अपनी बहन को आकर देख लो। वह जब बहन के घर पहुंचा तो उसको बिस्तर पर बहन की लाश मिली। पुलिस के अनुसार कोष्टा मोहल्ला मोहल्ला निवासी सोनू कोष्टा पेशे से ड्रायवर है। करीब 13 साल पहले उसने पिंकी कोष्टा के साथ लव मैरिज की थी। पिंकी और सोनू के दो बच्चें है। उनमें 12 वर्ष की कल्पना एवं 7 वर्ष का शिवम है। पिछले कुछ दिनों से किसी बात को लेकर सोनू और पिंकी में विवाद चल रहा था। इसी विवाद के चलते बीती रात सोनू ने गला घोंटकर अपनी पत्नी 27 वर्षीय पिंकी की हत्या कर दी। सुबह 6.30 बजे पड़ोसी ने देखा तो पिंकी का शव घर पर पड़ा मिला।</p>

<p style="text-align: justify;"><strong>पुलिस ने दर्ज किया अपराध</strong></p>

<p style="text-align: justify;">पुलिस के अनुसार शाम को पीएम रिपोर्ट प्राप्त होने के उपरांत मृतका के पति के खिलाफ अपराध दर्ज कर लिया है जो वारदात के बाद से फरार है। उसकी सरगर्मी से तलाश की जा रही है।</p>

<p style="text-align: justify;"><strong>भाई ने की थी रिपोर्ट</strong></p>

<p style="text-align: justify;">पुलिस ने बताया कि मृतका के भाई चंदन कॉलोनी निवासी रवि पटेल उम्र 23 वर्ष ने रिपोर्ट दर्ज कराई कि उसकी बहन ने सोनू कोष्टा निवासी कोष्टा मोहल्ला से प्रेम विवाह किया था। उसने जीजा ने सुबह 6 बजे फोन कर कहा कि अपनी बहन को जाकर देख लो और इतना कहकर मोबाईल बंद कर दिया। वह जब अपने पिता के साथ बहन पिंकी कोष्टा के घर पहुंचा तो वहा उसकी लाश बिस्तर पर मृत पड़ी थी। मृतका के गले मे क्रीम कलर का गमछा बंधा है।</p>

<p style="text-align: justify;"><strong>भाई ने कल ही भेजा था बहन को ससुराल</strong></p>

<p style="text-align: justify;">पुलिस को प्रारंभिक जांच पड़ताल में ज्ञात हुआ कि सोनू कोष्टा शराब पीने का आदी था। उसे तंग आकर पिंकी पिछले चार माह से मायके में रह रही थी। सोनू ने 3 जुलाई को फोन कर कहा था कि बच्चों एवं पिंकी को घर भेज दो चूंकि बच्चों के स्कूल खुल गए है। इस पर भाने ने अपने भांनजे एवं बहन को उसके पति के घर छोड़ आया था। इसके बाद से दूसरे दिन बहन की मौत होने की सूचना मिली।</p>

<p style="text-align: justify;"><strong>बालक ने बतायी घटना</strong></p>

<p style="text-align: justify;">पुलिस को पूछताछ में 7 वर्षीय बालक ने बताया कि रात को पिता सोनू कोष्टा ने मम्मी के साथ विवाद किया तथा उसको डॉट कर दूसरे कमरे में सोने के लिए भेज दिया था।</p>
