<p style="text-align: justify;"><strong>जबलपुर</strong>। टीएफआरआई में आयोजित आदिवासी सम्मेलन में शामिल होकर लौट रहे आदिवासियों से भरी बस रविवार की शाम बरेला के आगे निवास के समीप पलट गई। हादसे में 4 लोग घायल बताए जा रहे हैं। उन्हें उपचार के लिए अस्पताल में भर्ती कराया गया है। सभी की हालत खतरे से बाहर बताई जा रही है। जानकारी के अनुसार आदिवासी सम्मेलन के बाद े कुछ आदिवासियों को लेकर एक बस मंडला के लिए रवाना हुई थी। इसमें करीब 29 आदिवासी सवार थे। बरेला के आगे निवास के समीप मोड़ पर अचानक अनियंत्रित हो कर बस पलट गई। बस सड़क के नीचे खाई में कई पलटी खा गई। इससे बस बुरी तरह क्षति ग्रस्त हुई। हादसे के बाद ड्राइवर फरार हो गया है। ये हुए घायल बरेला पुलिस ने बताया कि दुर्घटना ग्रस्त बसक क्रमांक एमपी 52 पी 0109 सूखे नाले में गिरी थी जिसमें कामता कोल उम्र 50 वर्ष, जीवन कोल उम्र 45 वर्ष , नन्नहू गौंड़ उम्र 40 वर्ष तथा रामप्रसाद उम्र 55 वर्ष कोे चोटे आई है।</p>

<p style="text-align: justify;"><strong>ग्रामीणों ने की मदद</strong></p>

<p style="text-align: justify;">हादसे के बाद घायलों की चीख पुकार सुनकर ग्रामीणजन एकत्र हो गए थे। उन्होंने बस में फंस यात्रिायों को निकाला तथा समीप स्थित अस्पताल के लिए रवाना किया गया। संयोग से हादसे में ज्याद लोगों को चोटे नहीं आई है। ज्ञात हो कि रानीदुर्गावती के बलिदान दिवस पर जबलपुर के टीएफआरआई में विशाल आदिवासी सम्मेलन आयोजित था, जिसमें मुख्यमंत्री शिवराज सिंह चौहान शामिल हुए थे। वहीं सम्मेलन में मंडला, कुंडम, निवास, बिछिया समेत अन्य स्थानों से हजारों की संख्या में आदिवासी आए थे।</p>
