<p style="text-align: justify;"><strong>भोपाल</strong>। बेटी के ससुराल आए नेपाली मूल के एक रसोइये की सोमवार रात समधी ने सिर पर र्इंट मारकर हत्या कर दी। नशे में दोनों के बीच किसी बात पर कहासुनी हो गई थी। आरोपी इतने नशे में था कि रातभर लाश के पास ही सोता रहा। सुबह हत्या का खुलासा होने पर पुलिस ने शव को पोस्टमार्टम के लिए भिजवाया और आरोपी को गिरफ्तार कर लिया। पुलिस ने शव को हमीदिया अस्पताल में रखवा दिया है। बुधवार को परिजनों के आने के बाद पीएम करवाया जाएगा। हबीबगंज पुलिस के अनुसार, मूलत: नेपाल के सुरजीपुर निवासी ज्योति बहादुर (45) खाना बनाने का काम करता था। 12 नवंबर बस स्टॉप पर उसकी बेटी की ससुराल है। सोमवार को ज्योति बहादुर बेटी के ससुराल पहुंचा। यहां रिश्ते में समधी पदम सिंह (42) से उसकी मुलाकात हुई। दोनों ने रात में रिश्तेदार कल्लू राम के घर पर जमकर शराब पी। इस दौरान ज्योति और पदम के बीच किसी बात को लेकर नशे में विवाद हो गया। इसके बाद पदम सिंह बाहर से र्इंट लेकर आया और ज्योति के सिर पर मार दी। र्इंट पड़ते ही ज्योति अचेत हो गया। उसे बेहोश समझकर पदम सिंह रात भर लाश के बाजू में सोता रहा। सुबह 10 बजे जब ज्योति नहीं उठा, तो हत्या की पुष्टि हुई। सूचना मिलते ही पुलिस भी मौके पर पहुंच गई।</p>
