<p style="text-align: justify;"><strong>ग्वालियर</strong>। आईपीएस स्कूल के संचालक के भाई पर एक महिला ने दुष्कर्म का आरोप लगाया है। हालांकि स्कूल संचालक का पुलिस से कहना है कि महिला के खिलाफ कोर्ट में चैक बाउंस का मामला चल रहा है। डबरा थाना अंतर्गत रहने वाली 36 वर्षीय महिला ने शिकायत करते हुए बताया कि आईपीएस स्कूल के संचालक के भाई राजेश चौहान ने एक साल पहले उसके साथ बुरा काम किया था। इसके बाद वह आए दिन परेशान करता था। उसके पास कुछ अश्लील फोटो हैं, जिनको लेकर धमका रहा था। जब बीते रोज मैं वह फोटो लेने के लिए उसके घर पहुंची तो पुन: रेप कर दिया।</p>

<p style="text-align: justify;"><strong>उधारी का पैसा न देना पड़े इसलिए करवाया मामला दर्ज </strong></p>

<p style="text-align: justify;">पुलिस ने जब इस मामले की पड़ताल की तो स्कूल संचालक के भाई ने पुलिस को बताया महिला के बच्चे मेरे ही स्कूल में पढ़ते हैं। मेरे भाई राजेश ने महिला के चैक रखकर सात लाख रुपए काम धंधे के लिए उधार दिए थे। जब पैसा वापस नहीं मिला तो चैक बाउंस का केस लगा दिया। इस पर महिला ने रेप की झूठी शिकायत की है। फिलहाल पुलिस मामले की जांच में जुटी हुई है।</p>

<p style="text-align: justify;"><strong>शौच के लिए गई किशोरी के साथ पड़ोसी ने किया रेप</strong></p>

<p style="text-align: justify;">भितरवार थाना अंतर्गत लुहारी गांव निवासी एक किशोरी दो दिन पहले शाम के वक्त बाहर शौच के लिए गई थी, तभी उसके पड़ोस में किराए से रहने वाले बंटी उर्फ वीरेन्द्र रावत निवासी इंदरगढ़ ने अकेला पाकर उसके साथ गलत काम कर दिया। पीड़िता ने जब घर आकर परिजनों को बताया तो परिजन बुधवार को शिकायत करने थाने पहुंचे। पुलिस ने मामला दर्ज किया है।</p>
