<p style="text-align: justify;"><strong>इंदौर।</strong> एक वारंटी को पुलिस ने गिरफ्तार किया है, जिसकी लंबे समय से तलाश थी। गांधीनगर पुलिस ने बताया कि मुखबिर से सूचना मिली थी कि एक व्यक्ति सुपर कॉरिडोर बड़ा बांगड़दा चौराहे पर अपने हाथ में एक छुरा लेकर आनेजा ने वाले राहगीरों को डरा-धमका रहा है, जिसने लाल कलर की टी- शर्ट व काली लोवर पहन रखी है। इस सूचना पर दबिश देकर युवक को पकड़ा, जिसने अपना नाम अमित पिता रवि डागर निवासी नया बसेरा नगीन नगर हालमुकाम भोई मोहल्ला हातोद बताया। जांच- पड़ताल में पता चला कि वह 10- 12 सालों से फरार चल रहा है, जो हातोद थाने का सूचीबद्ध गुंडा है। बदमाश के विरूद्ध पुलिस थाना हातोद, एरोड्रम एवं जिले के अन्य थानों मे दर्ज अपराध के तहत वारंट जारी है। थाना प्रभारी नीता देअरवाल ने बताया कि बदमाश को पकड़ने में प्रधान आरक्षक पुष्पराज, आर विजय, आर दिनेश की सराहनीय भूमिका रही।</p>
