<p style="text-align: justify;"><strong>ग्वालियर </strong>&nbsp;। शराब के नशे के आदी पति से परेशान होकर पत्नी एक साल पहले अपने दोनों बच्चों के साथ मायके चली गई। पति ने कई बार पत्नी को लाने का प्रयास किया, पर वह उसके साथ आने के लिए तैयार नहीं हुई। इसी गम में डूबकर पति ने फांसी लगा कर आत्महत्या कर ली। ग्वालियर थाना अंतर्गत लखेरा गली बाबा कपूर के पास रहने वाला लालू उर्फ रवि पुत्र चन्दनलाल सोनी 35 वर्ष ने अपने घर में फांसी लगा कर आत्महत्या कर ली। सूचना मिलने पर पहुंची पुलिस ने जांच पड़ताल की तो बताया गया है कि मृतक शराब पीने का आदी था। पुलिस ने मर्ग दर्ज कर शव पीएम हाउस पहुंचा दिया। पहले भी कर चुका सुसाइड का प्रयास मृतक के भाई ने पुलिस को बताया कि लालू ठेला लगाकर अपने परिवार का भरण पोषण करता था, लेकिन शराब पीने की लत के चलते पत्नी से विवाद होता था। इस कारण पत्नी उसे छोड़कर दोनों बच्चों के साथ मायके चली गई, तो लालू ने इससे पहले दो बार फांसी लगाकर आत्महत्या का प्रयास किया, पर परिजनों की मौजूदगी में वह सफल नहीं हो सका। हादसे में युवक की मौत आंतरी थाना अंतर्गत पाठागांव निवासी सुशील जोशी 30 वर्ष 21 जून को सड़क क्रॉस कर रहा था, तभी एक तेज र&mu;तार वाहन क्रमांक यूपी 93 बीटी 1451 के चालक ने लापरवाही पूर्वक चलाते हुए टक्कर मार दी। घायल अवस्था में उन्हें इलाज के लिए अस्पताल में भर्ती किया गया, जहां बीते रोज इलाज के दौरान घायल की मौत हो गई। पुलिस ने वाहन चालक के खिलाफ मामला दर्ज कर शव का पीएम करवा कर परिजनों के सुपुर्द कर दिया है।</p>

<p style="text-align: justify;"><strong>करंट लगने से चार साल के बच्चे की मौत</strong></p>

<p style="text-align: justify;">ग्वालियर। पुरानी छावनी थाना अंतर्गत शिवानी नगर मोतीझील पर रहने वाले टेंट कारोबारी विजय शर्मा का चार साल का बेटा राज सुबह आठ बजे घर के बाहर खेल रहा था। पड़ोस में रहने वाले ललिता प्रसाद ओझा के घर के बाहर स्टेंड पर रखे कूलर में करंट आ रहा था, उसका करंट लोहे के स्टेंड में भी फैला था। राज घर के बाहर खेलते-खेलते उस स्टेंड तक पहुंचा और उसे पकड़ लिया। स्टेंड को पकड़ते ही उसे करंट लगा और वही बेहोश होकर गिर गया। जब उसे परिजनों ने कूलर के पास पड़ा देखा तो तत्काल करंट हटाकर बच्चे को लेकर अस्पताल पहुंचे, जहां चिकित्सकों ने मृत घोषित कर दिया। सूचना पर पहुंची पुलिस ने जांच पड़ताल कर शव को पीएम हाउस पहुंचा दिया।</p>
