<p style="text-align: justify;"><strong>इंदौर&nbsp;</strong>&nbsp; । 23 जून को इंदौर में आयोजित हुई प्रधानमंत्री नरेन्द्र मोदी की सभा की वजह से देवी अहिल्या विश्वविद्यालय ने कुछ परीक्षाओं की तारीख बदल दी थी। सभा की वजह से परीक्षाएं निरस्त कर दी गई थीं, लेकिन उनका आगे टाइम टेबल का एलान नहीं किया गया था। इसके बाद 26 जून को अचानक वेबसाइट पर टाइम टेबल डाल दिया गया। इस वजह से कई छात्र परीक्षा में शामिल नहीं हो पाए। अब विश्वविद्यालय प्रबंधन दोबारा मौका देने की बात कह रहा है। बताया जा रहा है कि पहले के टाइम टेबल के अनुसार 23 जून को बीकॉम सेकंड सेमेस्टर की एटीकेटी की परीक्षा होना थी, लेकिन प्रधानमंत्री की यात्रा के मद्देनजर विश्वविद्यालय ने 22 जून को सभी परीक्षाएं स्थगित करने का आदेश जारी कर दिया। साथ ही लिखा गया कि परीक्षा का संशोधित टाइम टेबल बाद में जारी किया जाएगा। फिर 26 जून को वेबसाइट पर अचानक बीकॉम सेकंड सेमेस्टर की एटीकेटी की परीक्षा अगले दिन लिए जाने की घोषणा कर दी गई। इसकी जानकारी छात्रों को तो दूर, परीक्षा केंद्र बने कॉलेजों को भी नहीं लगी।</p>
