<p style="text-align: justify;"><strong>श्रीनगर</strong>। भाजपा अध्यक्ष अमित शाह द्वारा जम्मू और लद्दाख क्षेत्र के साथ भेदभाव किए जाने के आरोपों पर पूर्व मुख्यमंत्री और पीडीपी चीफ महबूबा मुफ्ती&nbsp;ने पलटवार करते हुए कहा है कि भेदभाव के आरोप बिल्कुल निराधार हैं। घाटी पर ध्यान देना जरूरी था। अगर भेदभाव था तो पहले केंद्र या राज्य के समक्ष इस मुद्दे को क्यों नहीं उठाया गया। उन्होंने दो टूक कहा कि सरकार के हर फैसले में भाजपा का समर्थन था। रविवार को अमित शाह के आरोपों पर प्रतिक्रिया देते हुए महबूबा मुफ्ती&nbsp;ने एक के बाद एक कई ट्वीट किए। मुफ्ती&nbsp;ने लिखा, यह बेहद दुर्भाग्यपूर्ण है कि भाजपा अपनी जिम्मेदारी लेने से इनकार कर रही है।</p>
