<p style="text-align: justify;"><strong>नई दिल्ली</strong>। सोशल मीडिया पर बच्चा चोरी की अफवाहों ने 20 मई से अब तक करीब 14 लोगों की जान ले ली है। एक अंग्रेजी अखबार की रिपोर्ट के अनुसार, पिछले कुछ समय में मॉब लिंचिंग की घटनाएं पश्चिम बंगाल, असम, त्रिपुरा, आंध्र प्रदेश, तेलंगाना, महाराष्ट&Ntilde;, कर्नाटक, मध्यप्रदेश और ओडिशा से सामने आई हैं। मॉब लिंचिंग की सबसे ताजा घटना त्रिपुरा से सामने आई है। यहां 28 जून को संदेह होने पर दो लोगों की पीट- पीटकर हत्या कर दी गई। पहली घटना में एक शख्स की हत्या हुई और लोग घायल हुए जबकि दूसरी घटना में राज्य सरकार द्वारा सेवा पर रखे गए सामाजिक कार्यकर्ता सुकांता चक्रवर्ती की पीट-पीटकर हत्या कर दी गई। सुकांता को त्रिपुरा सरकार ने इसलिए रखा था कि वह लोगों को सोशल मीडिया की अफवाहों को लेकर जागरूक कर सकेंगे।</p>
