<p style="text-align: justify;"><strong>शाजापुर </strong>&nbsp;।&nbsp; मध्यप्रदेश की नगरीय विकास एवं आवास मंत्री माया सिंह गत दिनों शाजापुर शहर के दौरे पर आई थीं और उन्होंने अधिकारियों को बैठक में कई निर्देश दिए। इसके बाद श्रीमती सिंह वार्ड क्र. 26 के पार्षद प्रतिनिधि राहुल परमार के निवास पहुंची। यहां नगरीय विकास मंत्री का भाजपा कार्यकर्ताओं ने भव्य स्वागत किया और उन्होंने वहां भोजन भी ग्रहण किया। इसके बाद पार्षद प्रतिनिधि राहुल परमार ने विजय नगर के मुख्य मार्ग की दशा से उन्हें अवगत कराते हुए इस मार्ग के निर्माण की मांग की। इस पर श्रीमती सिंह ने 50 लाख रुपए की स्वीकृति दी और जल्द ही निर्माण पूरा करने के निर्देश संबंधित अधिकारियों को दिए। इस अवसर पर शाजापुर विधायक अरुण भीमावद, भाजपा जिलाध्यक्ष नरेंद्रसिंह बैस, मंडी अध्यक्ष प्रतिनिधि रमेशचंद्र पाटीदार, जिला महामंत्री दिनेश शर्मा, भाजपा नगर अध्यक्ष शीतल भावसार, नगर पालिका उपाध्यक्ष मनोहर विश्वकर्मा, नगर महामंत्री आशीष नागर, पार्षद विक्रम कुशवाह, दुष्यंत सोनी, अतुल पालीवाल, भाजयुमो जिला मीडिया प्रभारी महेश गवली, चिनेश गवली, धर्मेन्द्रसिंह ठाकुर, कमल राठौर, योगेश सोनगरा, मनोज परमार, सोनू सोलंकी, अजय यादव सहित बड़ी संख्या में भाजपा पदाधिकारी व कार्यकर्ता उपस्थित थे।</p>
