<p style="text-align: justify;"><strong>इंदौर। </strong>एक छात्रा को स्कूल आते-जाते एक मनचला छेड़छाड़ करता और अश्लील कॉल कर परेशान कर रहा था। शिकायत के बाद वी केयर फॉर यू ने मनचले को दबोच लिया। प्रकोष्ठ पर मल्हारगंज थाना क्षेत्र की एक महिला ने शिकायत दर्ज कराई है कि उसके मोबाइल नंबर से कोई अज्ञात व्यक्ति कॉल कर रहा है। मेरी 10वीं कक्षा में पढ़ने वाली 14 वर्षीय बेटी से बात करने का बोल रहा है। मेरी बेटी ने भी बताया कि उसे एक लड़का रास्ते में रोकता है और जबर्दस्ती बाल करने का बोलता है तथा उसने मेरी बेटी के फोटो भी खींचे है। उक्त अज्ञात व्यक्ति हमारे मोबाइल नंबरों पर बार-बार अश्लील कॉल कर रहा है। वह मेरी बच्ची से बात करने का बोल रहा है, साथ ही बात नहीं करने पर जान से मारने की धमकी दे रहा है। उक्त शिकायत के बाद प्रकोष्ठ टीम ने बिलाल पिता इकबाल नूर (21) निवासी आरएनटी मार्ग, छावनी को पकड़कर आगे की कार्रवाई के लिए मल्हारगंज पुलिस के सुपुर्द किया है। आरोपी बिलाल ने पूछताछ में बताया कि हमारी बिरयानी की दुकान है, जिसमें मैं व मेरे पिताजी काम करते हैं। बिलाल ने बताया कि मेरे मोबाइल नंबर पर किसी अज्ञात नंबर से मिस कॉल आया था। मेरे द्वारा कॉल करने पर लड़की द्वारा बात की जा रही थी, जिसे मैंने दोस्ती का बोला था, इसलिए मैं बार-बार फोन कर रहा था।</p>
