<p style="text-align: justify;"><strong>नई दिल्ली</strong>। पिछले दिनों पीएम मोदी की हत्या की कथित साजिशों के उजागर होने के दावों के बाद गृह मंत्रालय ने उनकी सुरक्षा के लिए नई गाइडलाइन जारी की है। गृह मंत्रालय का कहना है कि स्पेशल प्रोटेक्शन ग्रुप से क्लियरेंस मिले बिना किसी मंत्री और अधिकारी को पीएम मोदी के नजदीक आने की अनुमति नहीं मिलेगी। उनकी तलाशी भी ली जा सकती है। इस घटनाक्रम से जुड़े अधिकारियों के अनुसार मंत्रालय ने कहा है कि पीएम मोदी पर अब तक का सबसे अधिक खतरा मंडरा रहा है समझा जाता है कि एसपीजी ने पीएम को 2019 के आम चुनाव के सिलसिले में रोड शो कम करने और उसके बजाय जनसभाएं करने की सलाह दी है। गृह मंत्रालय ने छत्तीसगढ़, झारखंड, प. बंगाल और मप्र जैसे माओवाद प्रभावित राज्यों को संवेदनशील घोषित किया है।</p>
