<p style="text-align: justify;"><strong>ग्वालियर</strong>। अंचल भर में मरीजों को बेहतर स्वास्थ्य सेवाएं देने वाले बिड़ला हॉस्पिटल में 90 साल के वृद्ध जय दयाल सिंह के हार्ट की सफल बाईपास सर्जरी कर नई उपलब्धि हासिल की गई है। इस वृद्ध व्यक्ति के हार्ट में ब्लॉकेज थे। अधिक उम्र होने की वजह से मरीज के परिजन उसे इलाज के लिए दिल्ली या अन्य शहरों में ले जाने से डर रहे थे। इसी बीच मरीज के पुत्र पीपी सिंह बिड़ला अस्पताल के डॉ. आकाश मोदी, डॉ. कौरव कवि भार्गव एवं डॉ. सजय मल्होत्रा के संपर्क में आए। डॉक्टर्स ने चेकअप करने के बाद मरीज के हार्ट की नशें ब्लॉक होने की बात कहते हुए आॅपरेशन की सलाह दी। डॉक्टर्स की सलाह पर उनके पुत्र ने उन्हें बिड़ला में भर्ती कराया और 16 जून को एस्कॉर्ट हॉस्पिटल दिल्ली से आए कार्डिक सर्जन डॉ. अशोक वैश्य एवं डॉ. नागेन्द्र ने उनके हार्ट की सफल सर्जरी की। इस सर्जरी में कुल पांच घंटे का समय लगा। मरीज को आॅपरेशन के अंडर आॅब्जर्वेशन में रखने के बाद सोमवार को छुट्टी भी कर दी गई। आॅपरेशन करने वाले डॉक्टर्स का कहना है कि मरीज की उम्र अधिक होने की वजह से उसे आॅपरेशन के बाद अधिक दिनों तक हॉस्पिटल में भर्ती रखा गया।</p>

<p style="text-align: justify;"><strong>बच्चे के पेट से निकाला था भू्रण</strong></p>

<p style="text-align: justify;">बिड़ला हॉस्पिटल में डॉक्टर्स की टीम ने हाल ही में इसी तरीके के एक अजीब केस में सफलता हासिल की थी। इसमें 35 दिन के बच्चे के पेट के अंदर से भ्रूण निकाला था। यह केस अपने आप में अजीब था। डॉक्टर्स का कहना था कि लाखों केस में ऐसा केस आता है। डॉक्टर्स के मुताबिक जिस बच्चे का आॅपरेशन किया था, वह अब पूरी तरह स्वस्थ है।</p>
